cyanic-selkie/wikianc huggingface dataset:
ଅପର୍ଣ୍ଣା ପାଣିଗ୍ରାହୀ
ସଂରକ୍ଷଣ
କଟକର ପ୍ରସିଦ୍ଧ ଗ୍ରାମୋଫୋନ ରେକର୍ଡ଼ ସଙ୍ଗ୍ରାହକ ଇନ୍ଦ୍ରମଣି ସାହୁ ୧୯୪୯ରେ ଅପର୍ଣ୍ଣାଙ୍କ ଗୀତ ଶୁଣିବା ପରେ ରେକର୍ଡ଼ ସଙ୍ଗ୍ରହ କରିବା କଥା ବିଚାରିଥିଲେ । ସେତେବେଳକୁ ଅପର୍ଣ୍ଣାଙ୍କ ପରଲୋକ ହୋଇସାରି ତେର ବର୍ଷ ଗଲାଣି । ଗ୍ରାମୋଫୋନ ଯୋଗୁଁ ଅପର୍ଣ୍ଣାଙ୍କ ଭଳି କଣ୍ଠସ୍ୱର ଭବିଷ୍ୟତ ପାଇଁ ସୁରକ୍ଷିତ ହୋଇ ରହିବା ସେ ଅନୁଭବ କଲେ । ଏହି ଭାବନାଦ୍ୱାରା ଅଭିଭୂତ ହୋଇ ଇନ୍ଦ୍ରମଣି ରେକର୍ଡ଼ ସଙ୍ଗ୍ରହ କରିଚାଲିଲେ । ଇନ୍ଦ୍ରମଣିଙ୍କ ସଙ୍ଗ୍ରହରେ ଅଧୁନା ୪୫୦୦ରୁ ଅଧିକ ରେକର୍ଡ଼ ଅଛି ।
ବାହ୍ୟ ଲିଙ୍କ
ଶ୍ରେଣୀ:ଓଡ଼ିଆ ଗାୟକ ଶ୍ରେଣୀ:ଗଜପତି ଜିଲ୍ଲାର ଲୋକ
ଲାନ୍ଥାନମ
ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ La ଓ ପରମାଣୁ କ୍ରମାଙ୍କ ୫୭ ।
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
ଅରୁଣିମା ସିହ୍ନା
ଅରୁଣିମା ସିହ୍ନା‌ (ଜନ୍ମ: ୨୦ ଜୁଲାଇ ୧୯୮୯) ଭାରତର ଜଣେ ଜାତୀୟ ସ୍ତରର ପୂର୍ବତନ ଭଲୀବଲ ଖେଳାଳି ଏବଂ ଏଭରେଷ୍ଟ ଶିଖର ଉପରକୁ ଚଢିବାରେ ଭିନ୍ନକ୍ଷମ ପ୍ରଥମ ଭାରତୀୟ ମହିଳା ଅଟନ୍ତି ।
ପ୍ରାରମ୍ଭିକ ଜୀବନ ଓ ବୃତ୍ତି
ଅରୁଣିମା ଏକ କାୟସ୍ଥ ପରିବାରରୁ ଅଟନ୍ତି । ସେ ଉତ୍ତରପ୍ରଦେଶର କେ.ଆମ୍ବେଦକାର ନଗରର ବାସିନ୍ଦା ଅଟନ୍ତି ଏବଂ ସେ ୨୦୧୨ ମସିହାରୁ କେନ୍ଦ୍ରୀୟ ଶିଳ୍ପ ସୁରକ୍ଷା ବଳ (ସିଏସଏଫ)ରେ ହେଡ କନେଷ୍ଟବଳ ଭାବରେ କାର୍ଯ୍ୟ କରିଆସୁଛନ୍ତି ।
ଉଦ୍ୟମ
ଅପରାଧୀଙ୍କଦ୍ୱାରା ଫୋପାଡ଼ି ଦିଆଯିବା ହେତୁ ଗୋଡ଼ ହରାଇବା ସତ୍ତ୍ୱେ ଅରୁଣିମା ୨୧ ମଇ ୨୦୧୩ ମସିହାରେ ଦୁନିଆର ସର୍ବୋଚ୍ଚ ଶିଖର  ମାଉଣ୍ଟ ଏଭରେଷ୍ଟ (୨୯୦୨୮ ଫୁଟ)କୁ ମାପ କରି ଏକ ନୂତନ ଇତିହାସ ସୃଷ୍ଟି କରିଥିଲେ।  ସେ ପ୍ରଥମ ଭିନ୍ନକ୍ଷମ ମହିଳା ଯିଏ  ହେବାର ରେକର୍ଡ ନିଜ ନାମରେ କରିନେଇଥିଲେ । ଟ୍ରେନ ଦୁର୍ଘଟଣା ପୂର୍ବରୁ ସେ ବିଭିନ୍ନ ଜାତୀୟ ପ୍ରତିଯୋଗିତାରେ ରାଜ୍ୟ ଭଲିବଲ ଏବଂ ଫୁଟବଲ ଦଳକୁ ପ୍ରତିନିଧିତ୍ୱ କରିଥିଲେ ।
ସମ୍ମାନ ଓ ପୁରସ୍କାର
ଉତ୍ତରପ୍ରଦେଶର ସୁଲତାନପୁର ଜିଲ୍ଲାର ଭାରତ ଭାରତୀ ସଂସ୍ଥା ବିଶ୍ୱର ସର୍ବୋଚ୍ଚ ଶିଖର ଏଭରେଷ୍ଟ ପର୍ବତରେ ତ୍ରିରଙ୍ଗା ଉତ୍ତୋଳନ କରିଥିବା ଏହି ଭିନ୍ନକ୍ଷମ ମହିଳାଙ୍କୁ ସୂର୍ଯ୍ୟପୁର ରତ୍ନ ପୁରସ୍କାର ପ୍ରଦାନ କରିବାକୁ ଘୋଷଣା କରାଯାଇଥିଲା । ୨୦୧୬ ମସିହାରେ ଅରୁଣିମା ସିହ୍ନାଙ୍କୁ ଆମ୍ବେଦକର ନଗର ମହୋତ୍ସବ ସମିତିଦ୍ୱାରା ଆମ୍ବେଦକର ନଗର ରତ୍ନ ପୁରସ୍କାର ପ୍ରଦାନ କରାଯାଇଥିଲା ।
ଆଧାର
ଶ୍ରେଣୀ:ପଦ୍ମଶ୍ରୀ ଆୱାର୍ଡ ୨୦୧୫ ଶ୍ରେଣୀ:ପ୍ରଥମ ମହିଳା ଆୱାର୍ଡ ଶ୍ରେଣୀ:ରାଣୀ ଲକ୍ଷ୍ମୀ ବାଇ ଆୱାର୍ଡ ଶ୍ରେଣୀ:୧୯୮୯ ଜନ୍ମ ଶ୍ରେଣୀ:ଭଲୀବଲ ଖେଳାଳୀ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ପର୍ବତାରୋହୀ
ଟାଟା ମୋଟରସ
ଶ୍ରେଣୀ:୧୯୪୫ ମସିହାରେ ସ୍ଥାପିତ ଶ୍ରେଣୀ:ଭାରତୀୟ କମ୍ପାନି
ରସ ମଲେଇ
ଶ୍ରେଣୀ:ଓଡ଼ିଆ ଖାଦ୍ୟ ରସମଲେଇ ବା ରସମଲାଈ ଭାରତୀୟ ଉପମହାଦେଶର ଏକ ମିଠାଇ । ଏହାର ନାମ ଦୁଇଟି ଶବ୍ଦ, ଯଥା: ରସ ଏବଂ ମଲାଇ ଯୋଗରୁ ସୃଷ୍ଟ ।
ଉପାଦାନ
ରସମଲାଇରେ କ୍ରିମରେ ବୁଡ଼ାହୋଇଥିବା ଛେନାର ଗୋଲା ପଡିଥାଏ । ଛେନାଗୋଲାମାନଙ୍କୁ ଚିନିସିରାରେ ଛଣାହୋଇଥାଏ । ସ୍ୱାଦ ପାଇଁ ଏଥିରେ ଗୁଜୁରାତି, କେଶର ଆଦି ପକାଯାଇଥାଏ । ଘରୋଇ ରସମଲାଇ କିନ୍ତୁ କ୍ଷୀର, ଅଟା କିମ୍ବା ମଇଦା, ବେକିଙ୍ଗ ପାଉଡର ଏବଂ ତେଲରେ ତିଆରି ହୋଇଥାଏ ।
ସୃଷ୍ଟି
ଯଦିଓ ପଶ୍ଚିମବଙ୍ଗ ରସମଲାଇର ପ୍ରଥମ ପ୍ରସ୍ତୁତି ସେଠାରେ ହୋଇଥିଲା ବୋଲି ଦାବି କରୁଛି, ନିଷ୍ପତି ଏବେ ମଧ୍ୟ ପ୍ରମାଣିକ ଅସମ୍ଭବତା ମଧ୍ୟରେ ରହିଛି ।
ମିଷ୍ଟର ମଜନୁ
ମିଷ୍ଟର ମଜନୁ, ୨୦୧୯ ମସିହାରେ ମୁକ୍ତିଲାଭ କରିବାକୁ ଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜାଗୀ ମଙ୍ଗଦ ପଣ୍ଡା, ଯାହାକି ତରଙ୍ଗ ସିନେ ପ୍ରଡକ୍ସନରେ ନିର୍ମିତ ହୋଇଥିଲା । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ଏବଂ ଗୀତ ରଚନା କରିଥିଲେ । ନିର୍ଦ୍ଦେଶକ ଅଶୋକ ପତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ୧୪ ଅଗଷ୍ଟ ୨୦୧୯ରେ ଏହି କଥାଚିତ୍ରଟିର ଶୁଭ ମହୁରତ ହୋଇଥିଲା ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ଏବଂ ତାଙ୍କ ସହ ତନିଜଣ ନାୟିକା ଶୀତଲ, ଦିବ୍ୟା ଏବଂ ସୂର୍ଯ୍ୟମୟୀ ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ । ମିହିର ଦାସ, ରାଇମୋହନ ପରିଡ଼ା, ତ୍ରିଭୁବନ, ଜୋଜୋ ଆଦି ବିଭିନ୍ନ କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଓ ବାପୁ ଗୋସ୍ୱାମୀ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ବାହାର ଆଧାର
ଶ୍ରେଣୀ:୨୦୧୯ର ଓଡ଼ିଆ କଥାଚିତ୍ର
ବେକର ମାଂସପେଶୀ ଡିଷ୍ଟ୍ରୋଫି
ବେକର ମାଂସପେଶୀ ଡିଷ୍ଟ୍ରୋଫି ହେଉଛି ଏକ ଜେନେଟିକ ରୋଗ ଯେଉଁଥିରେ ମାଂସପେଶୀ ଧୀରେ ଧୀରେ ଦୁର୍ବଳ ହୁଏ ଓ କ୍ଷୟ ହୋଇଯାଏ | ଏହା ସାଧାରଣତଃ ଗୋଡ଼ ଏବଂ ପେଲଭିସରେ ଆରମ୍ଭ ହେବା ଫଳସ୍ୱରୂପ ଚାଲିବା ଅସୁବିଧା ହୁଏ ପଡ଼ିଯାଆନ୍ତି | ୫ରୁ ୧୫ ବର୍ଷ ବୟସ ମଧ୍ୟରେ ଏହି ଅବସ୍ଥା ସାଧାରଣତଃ ଆଖିଦୃଶିଆ ହୋଇଯାଏ। ରୋଗ ଜଟିଳ ହେଲେ  କାର୍ଡ଼ିଓମାୟୋପାଥି ହୋଇପାରେ  ଯାହା ମୃତ୍ୟୁର ଏକ ସାଧାରଣ କାରଣ ଅଟେ।
ପ୍ରୋଟିନ୍ ଡିଷ୍ଟ୍ରୋଫିନ ଏନକୋଡ୍ କରୁଥିବା ଜିନର ପରିବର୍ତ୍ତନ ଯୋଗୁ ଏହି ରୋଗ ହୁଏ  | ଏହା ଏକ୍ସ- ସଂଯୁକ୍ତ ରିସିସିଭ ଉତ୍ତରାଧିକାରୀ ସୂତ୍ରରେ ଗତି କରେ | ଏହା ଏକ ପ୍ରକାର ଡିଷ୍ଟ୍ରୋଫିନୋପାଥି ରୋଗ | ଲକ୍ଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଇପାରେ ଏବଂ ଲ୍ୟାବ ପରୀକ୍ଷା, ପେଶୀ ବାୟୋପ୍ସି କିମ୍ବା ଜେନେଟିକ ପରୀକ୍ଷା କରି ନିଶ୍ଚିତ କରାଯାଇପାରେ। ଡୁଚେନ୍ ମାଂସପେଶୀ ଡିଷ୍ଟ୍ରୋଫି ଅପେକ୍ଷା ଏହା କମ୍ ଗୁରୁତର ଅଟେ ଯାହା ଡିଷ୍ଟ୍ରୋଫିନ୍ ଜିନର ପରିବର୍ତ୍ତନ ହୋଇ ମଧ୍ୟ ଆସିଥାଏ |
ଏହି ରୋଗ ଆରୋଗ୍ୟ ହୁଏନାହିଁ, ଯଦିଓ ଶାରୀରିକ ଚିକିତ୍ସା ପଦ୍ଧତିରେ ଲକ୍ଷଣର କିଛି ଉନ୍ନତି ଆଣିପାରେ | କେତେକ କ୍ଷେତ୍ରରେ ସ୍ଟିରଏଡ ବ୍ୟବ‌ହାର କରାଯାଇପାରେ | ଯୁକ୍ତରାଷ୍ଟ୍ରରେ ୧୦୦,୦୦୦ ପୁରୁଷଙ୍କ ମଧ୍ୟରୁ ପ୍ରାୟ ୩ ଜଣକୁ ବେକର୍ ମାଂସପେଶୀ ଡିଷ୍ଟ୍ରୋଫି ପ୍ରଭାବିତ କରିଥାଏ | ଅନ୍ୟ ଦେଶମାନଙ୍କରେ ଏହି ହାର ୧୦୦,୦୦୦ ପୁରୁଷଙ୍କ ମଧ୍ୟରୁ ୦.୧ରୁ ୭ ମଧ୍ୟରେ ପ୍ରଭାବିତ ହୋଇଥାଏ। ଆୟୁଷ ୪୦ ଦଶକ ପର୍ଯ୍ୟନ୍ତ ରହିପାରେ |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ମଶିହ ଅଲିନେଜାଦ
ମଶିହ ଅଲିନେଜାଦ, (ପୂରା ନାମ ମସୌମେହ ଅଲିନେଜାଦ-ଘୋମି, ଜନ୍ମ: ୧୧ ସେପ୍ଟେମ୍ବର ୧୯୭୬) ଜଣେ ଆମେରିକୀୟ ସମ୍ବାଦଦାତ୍ରୀ, ଲେଖିକା, ସକ୍ରିୟ ରାଜନୀତିଜ୍ଞ ଓ ମହିଳା ଅଧିକାର କର୍ମକର୍ତ୍ତା । ଅଧୁନା ଅଲିନେଜାଦ ଭିଓଏ-ପିଏନଏନ ସେବାର ଉପସ୍ଥାପକ ତଥା ପ୍ରଯୋଜକ, ରେଡିଓ ଫାରଦାର ସମ୍ବାଦଦାତା, ମନୋଟୋ ଟେଲିଭିଜନର ସହାୟକ ଓ ଇରାନଓୟାରର ସହାୟକ ସମ୍ପାଦକ ଅଛନ୍ତି । ଇରାନୀୟ ମହିଳା ଅଧିକାର ସମାଲୋଚନା ଉପରେ ଅଲିନେଜାଦ ମୁଖ୍ୟତଃ କେନ୍ଦ୍ରୀଭୂତ ରହୁଛନ୍ତି । ନିଉ ୟୋର୍କ ସହରରେ ବର୍ତ୍ତମାନ ନିର୍ବାସିତ ହୋଇ ଅଛନ୍ତି ଓ ମାନବ ଅଧିକାର ନିମନ୍ତେ  ଜେନେଭା ସମ୍ମିଟରେ ପୁରସ୍କାର, ମେହଡି ସେମିନାର ଫାଉଣ୍ଡେସନ ତରଫରୁ ଓମିଡ ଜରନାଲିଜ୍ମ ପୁରସ୍କାର ଓ ଏଆଇବି ମିଡ଼ିଆ ଏକସେଲେନ୍ସ  ପୁରସ୍କାର ଭଳି ଅନେକ ପୁରସ୍କାର ପାଇଛନ୍ତି । ଇରାନ ସରକାର ତାଙ୍କୁ ଓ ତାଙ୍କ ପରିବାରକୁ ଉତ୍ପୀଡନ କରୁଥିବାରୁ ତାଙ୍କ ବିରୁଦ୍ଧରେ ୟୁଏସ ଫେଡେରାଲ କୋର୍ଟରେ ଅଲିନେଜାଦ କେଶ ଦାଏର କରିଛନ୍ତି । ଇରାନରେ ଝିଅମାନଙ୍କୁ ମୁଣ୍ଡ ତଳକୁ କରିବା, ଅଣଦଖଲକାରୀ ହେବା ଓ ନମ୍ର ହୋଇ ବଡ଼ ହେବାର ଶିକ୍ଷା ପାଇବା ଅନୁଭୂତିକୁ ନେଇ ସେ ୨୦୧୮ରେ ଦି ଉଇଣ୍ଡ ଅନ ମାଇଁ ହେୟାର ନାମକ ବହି ଲେଖିଥିଲେ । ୨୦୨୧ ମସିହାରେ ସଂଯୁକ୍ତ ରାଷ୍ଟ୍ରର ଜଣେ ଓକିଲ ଅନୁସାରେ ଇରାନ ସରକାର ତାଙ୍କୁ କିଡ଼ନାପ କରିବାକୁ ଏକ ଚକ୍ରାନ୍ତ କରିଥଲେ ।
ପେଶା
ମଶିହ ଅଲିନେଜାଦଙ୍କ ପୁରା ନାମ ଥିଲା ମସୌମେହ ଅଲିନେଜାଦ କିନ୍ତୁ ସେ ନାମର ପ୍ରଥମେ ମଶିହ ଲେଖୁଥିଲେ ଯାହା ମେସିଆହର ପର୍ସିଆ ନାମ ଥିଲା । ଯୁବାବସ୍ଥାରୁ ଅଲିନେଜାଦ ରାଜନୀତିରେ ସକ୍ରିୟ ଥିଲେ ଓ ସରକାରଙ୍କୁ ସମାଲୋଚନା କରି ପ୍ରଚାରପତ୍ର ବାଣ୍ଟିବାରୁ ୧୯୯୪ ମସିହାରେ ଆରେଷ୍ଟ ହୋଇଥିଲେ । ସେ ୨୦୦୧ ମସିହାରେ ପ୍ରଥମେ ଦୈନିକ ହମ୍ବାସଟେଗିର ସମ୍ବାଦଦାତ୍ରୀ ଥିଲେ ଓ ପର ଇରାନିଆନ ଲେବର ନ୍ଯୁଜ ଏଜେନ୍ସି ପାଇଁ କାମ କରିଥିଲେ । ସରଘ, ବାହାର, ଭାଗୟେ ଏଟ୍ଟେଫଗିୟେ, ହମ-ମିହାନ ଓ ନାସନାଲ ଟ୍ରଷ୍ଟ ପାର୍ଟି, ଇରାନାରେ ତାଙ୍କର ଲେଖା ପ୍ରକାଶ କରିଥିଲେ । ଷଷ୍ଠ ଓ ସପ୍ତମ ପାର୍ଲିଆମେଣ୍ଟର ସେ ପାର୍ଲିଆମେଣ୍ଟାରୀ ରିପୋର୍ଟର ଥିଲେ । ସରକାରୀ ମନ୍ତ୍ରୀମାନେ ଦାବି କରିଥିଲେ ଯେ ଦରମାକାଟରେ ସେମାନେ ପୀଡ଼ିତ ହୋଇଛନ୍ତି କିନ୍ତୁ ପ୍ରକୃତରେ ସେମାନେ ବିଭିନ୍ନ ଆଳରେ ବୋନସ ଆକାରରେ ଅର୍ଥ ନେଉଛନ୍ତି । ଏହି ବିବାଦାତ୍ମକ ଲେଖା ପ୍ରସାରିତ ହେବାରୁ ତାଙ୍କୁ ପାର୍ଲିଆମେଣ୍ଟାରୁ ବିଦାୟ କରିଦିଆଯାଇଥିଲା ।
ଯାଦବ ମାଝି
ଯାଦବ ମାଝି (୫ ଜୁଲାଇ ୧୯୫୦ - ୩ ଅପ୍ରେଲ ୧୯୯୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୫୬ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଡାବୁଗାଁ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ ଓ ୧୧ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ଯାଦବ ମାଝି ୧୯୫୦ ମସିହାର ଜୁଲାଇ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସଦନ ମାଝି ଓ ପତ୍ନୀଙ୍କ ନାମ ବାଳମତି ମାଝି ।
ରାଜନୈତିକ ଜୀବନ
ଯାଦବ ମାଝି ଓଡ଼ିଶା ରାଜନୀତିରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୯୦ ମସିହାରୁ ୧୯୯୫ ଯାଏଁ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।
ମୃତ୍ୟୁ
ଯାଦବ ମାଝି ୧୯୯୯ ମସିହାର ଅପ୍ରେଲ ୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୪୮ ବର୍ଷ ବୟସ ହୋଇଥିଲା ।
ଆଧାର
ଶ୍ରେଣୀ:୧୯୫୦ ଜନ୍ମ ଶ୍ରେଣୀ:୧୯୯୯ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ନବରଙ୍ଗପୁର ଜିଲ୍ଲାର ଲୋକ ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ପ୍ରୋମେଥିଅମ
ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ Pm ଓ ପରମାଣୁ କ୍ରମାଙ୍କ ୬୧ ।
ଦୂରଦୃଷ୍ଟି
ଦୂରଦୃଷ୍ଟି (ଇଂରାଜୀ ଭାଷାରେ Far-sightedness, also known as hyperopia) ଏକ ମାନବ ଚକ୍ଷୁ (eye) ସମସ୍ୟା ଯେଉଁଥିରେ ଆଲୋକ ରଶ୍ମୀ ରେଟିନା (retina) ଉପରେ ଫୋକସ ନ ହୋଇ ତାହା ପଛରେ ଫୋକସ ହୁଏ । ଫଳରେ ପାଖରେ ଥିବା ବସ୍ତୁ ଝାପସା (blurry) ଦେଖାଯାଏ କିନ୍ତୁ ଦୂରରେ ଥିବା ବସ୍ତୁ ଠିକ ଦେଖାଯାଏ । ଏହା ଯୋଗୁ ମୁଣ୍ଡ ବିନ୍ଧା ଓ ଚକ୍ଷୁ ସମସ୍ୟା (eye strain) ହୁଏ । ଅନେକ ଲୋକଙ୍କର ଆକମୋଡେସନ ଅସୁବିଧା (Accommodative dysfunction), ଉଭୟ ଦୃଷ୍ଟି ଅସୁବିଧା (binocular dysfunction), ଦୃଷ୍ଟିମାନ୍ଦ୍ୟ (amblyopia), ଟେରା ଦୋଷ (strabismus) ଇତ୍ୟାଦି ଅସୁବିଧା ହୁଏ ।
ଗଠନ ଜନିତ ଅସୁବିଧା ଯୋଗୁ ଏହି ରୋଗ ହୁଏ । ଚକ୍ଷୁ ଡୋଳା ଛୋଟ ହୋଇଗଲେ, ଚକ୍ଷୁ ଲେନ୍ସ (lens) ଓ ସ୍ୱଚ୍ଛ ପଟଳ ବା କର୍ନିଆ (cornea) ଆକୃତି ସଠିକ ନ ରହିଲେ ଏହି ଅସୁବିଧା ହୁଏ । ଏହି ଅବସ୍ଥାର ପାରିବାରିକ ଇତିହାସ ଥିଲେ, ମଧୁମେହ, କେତେକ ଔଷଧ ଯୋଗୁ ଓ ଚକ୍ଷୁ ପାର୍ଶ୍ୱରେ ଅର୍ବୁଦ ବା ଟ୍ୟୁମର (tumors) ଥିଲେ ଏହି ସଙ୍କଟ ରହେ । ଦୂରଦୃଷ୍ଟି ଚକ୍ଷୁର ଏକ ପ୍ରତିସରଣ ଦୋଷ (refractive error) । ଚକ୍ଷୁ ପରୀକ୍ଷା (eye exam) କରି ଏହି ରୋଗ ନିର୍ଣ୍ଣୟ କରାଯାଏ ।
ଚଷମା (Eyeglasses, କଣ୍ଟାକ୍ଟ ଲେନ୍ସ (contact lenses), ଓ ଅପରେଶନ କରି ଏହାର ଚିକିତ୍ସା କରାଯାଏ । ଚଷମା ବ୍ୟବ‌ହାର ଅତି ସ‌ହଜ କିନ୍ତୁ କଣ୍ଟାକ୍ଟ ଲେନ୍ସ ବ୍ୟବ‌ହାର କଲେ ଦୃଷ୍ଟି ପରିସର (field of vision) ଅଧିକ ହୁଏ । ସ୍ୱଚ୍ଛ ପଟଳର ଆକୃତି ବଦଳେଇବା ପାଇଁ ଅପରେଶନ କରାଯାଏ । ସାଧାରଣତଃ ବଡ଼ ପିଲାଙ୍କର ଏହି ବେମାରୀ ହୁଏ; ୬ ବର୍ଷ ବୟସ୍କ ପିଲାଙ୍କ ମଧ୍ୟରୁ ୮%, କିନ୍ତୁ ୧୫ ବର୍ଷ ବୟସ୍କ କିଶୋରମାନଙ୍କ ମଧ୍ୟରୁ ପ୍ରାୟ ୧% ଏହି ରୋଗରେ ଆକ୍ରାନ୍ତ ରହନ୍ତି । ଚାଳିଶ ବର୍ଷ ବୟସରୁ ଆରମ୍ଭ ହେବା ପରେ ଏହା ଜନ ସଂଖାର ୫୦% ଲୋକଙ୍କର ଏହି ସମସ୍ୟା ଥାଏ ।
ମନମୋହନ ସାମଲ
ମନମୋହନ ସାମଲ (ଜନ୍ମ: ୧୫ ଅପ୍ରେଲ ୧୯୫୯) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟି ର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଏବଂ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୨୦୦୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀ ରୁ ୧୩ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ଏବଂ ଏହି ବିଧାନ ସଭାରେ ସେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।
ଜନ୍ମ, ଶିକ୍ଷା ଓ ପରିବାର
ମନମୋହନ ସାମଲ ୧୯୫୯ ମସିହାର ଅପ୍ରେଲ ମାସ ୧୫ ତାରିଖରେ ଭଦ୍ରକ ଜିଲ୍ଲା ରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କମ୍ଭୁପାଣି ସାମଲ । ମନମୋହନଙ୍କର ଶିକ୍ଷାଗତ ଯୋଗ୍ୟତା ହେଉଛି କଳା ଏବଂ ଓକିଲାତିରେ ସ୍ନାତକ । ସେ ପ୍ରଣତୀ ସାମଲଙ୍କୁ ବିବାହ କରିଛନ୍ତି । ଏହି ଦମ୍ପତ୍ତିଙ୍କର ଗୋଟିଏ ପୁଅ ଓ ଗୋଟିଏ ଝିଅ ଅଛନ୍ତି ।
ରାଜନୈତିକ ଜୀବନ
ମନମୋହନ ସାମଲ ଛାତ୍ର ଜୀବନରୁ ରାଜନୀତିରେ ଯୋଗ ଦେଇଥିଲେ । ସେ ଭଦ୍ରକ କଲେଜରେ ପାଠ ପଢ଼ୁଥିବାବେଳେ ୧୯୭୯ ମସିହାରେ ଭଦ୍ରକ କଲେଜର ସଭାପତି ଭାବରେ ନିର୍ବାଚିତ ହୋଇଥିଲେ । ଏଥିସହ ଅଖିଳ ଭାରତୀୟ ବିଦ୍ୟାର୍ଥୀ ପରିଷଦ ର ବିଭିନ୍ନ କାର୍ଯ୍ୟକ୍ରମରେ ତାଙ୍କର ଯୋଗଦାନ ଥିଲା ଓ ପରେ ସେ ଭାରତୀୟ ଜନତା ପାର୍ଟି ରେ ଯୋଗ ଦେଇଥିଲେ ଏବଂ ସେ ରାଜ୍ୟ ବିଜେପିର ସଭାପତି ଭାବରେ ଦୁଇଥର କାର୍ଯ୍ୟ କରିଛନ୍ତି ।
ମନମୋହନ ୨୦୦୪ ମସିହାରେ ହୋଇଥିବା ବିଧାନ ସଭା ନିର୍ବାଚନରେ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀ ରୁ ନିର୍ବାଚନ ଲଢ଼ିଥିଲେ । ଏହି ବିଧାନ ସଭାରେ ସେ ବିଜୟୀ ହୋଇ ୧୩ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ନବୀନ ପଟ୍ଟନାୟକ ଙ୍କର ମନ୍ତ୍ରୀମଣ୍ଡଳରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ସେ ଖାଦ୍ୟ ଯୋଗାଣ ଓ ଖାଉଟି କଲ୍ୟାଣ ବିଭାଗର ମନ୍ତ୍ରୀ ଓ ରାଜସ୍ୱ ମନ୍ତ୍ରୀ ଭାବରେ ୧୮ ମଇ ୨୦୦୪ରୁ ୧୦ ଡିସେମ୍ବର ୨୦୧୮ ଯାଏଁ କାର୍ଯ୍ୟ କରିଥିଲେ ।
ଏହାପରେ ୨୦୦୯ ଓଡ଼ିଶା ବିଧାନ ସଭା ନିର୍ବାଚନରେ ସେ ଭଣ୍ଡାରିପୋଖରୀ ବିଧାନ ସଭା ନିର୍ବାଚନ ମଣ୍ଡଳୀ ରୁ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ନିର୍ବାଚନ ଲଢ଼ିଥିଲେ । ମାତ୍ର ଏହି ବିଧାନ ସଭାରେ ସେ ସମୁଦାୟ ୨୧,୧୬୦ ଖଣ୍ଡ ଭୋଟ ପାଇ ୩ୟ ସ୍ଥାନରେ ରହି ପରାଜିତ ହୋଇଥିଲେ ଏବଂ ବିଜୁ ଜନତା ଦଳ ର ପ୍ରାର୍ଥୀ ପ୍ରଫୁଲ୍ଲ ସାମଲ ସମୁଦାୟ ୬୦,୨୫୦ ଖଣ୍ଡ ଭୋଟ ପାଇଁ ବିଜୟୀ ହୋଇ ୧୪ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
୨୦୧୪ ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ଚାନ୍ଦବାଲି ବିଧାନ ସଭା ନିର୍ବାଚନ ମଣ୍ଡଳୀ ରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୩୮,୯୫୨ ଖଣ୍ଡ ଭୋଟ ପାଇ ୩ୟ ସ୍ଥାନରେ ରହି ପରାଜିତ ହୋଇଥିଲେ ଏବଂ ବିଜୁ ଜନତା ଦଳର ପ୍ରାର୍ଥୀ ବ୍ୟୋମକେଶ ରାୟ ସମୁଦାୟ ୬୮,୫୫୭ ଖଣ୍ଡ ଭୋଟ ପାଇଁ ବିଜୟୀ ହୋଇ ୧୫ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ବିବାଦ
୨୦୦୮ ମସିହାରେ ମନମୋହନ ସାମଲଙ୍କ ଉପରେ ଜଣେ ମହିଳା ଦୁଷ୍ମର୍ମ ଆରୋପ କରିଥିଲେ । ଏହା ପରେ ତାଙ୍କ ଅଧୀନରେ ଥିବା ଦୁଇଜଣଯାକ ମନ୍ତ୍ରୀ ପଦରୁ ଇସ୍ତଫା ଦେବା ସହ ନବୀନ ପଟ୍ଟନାୟକଙ୍କର ମନ୍ତ୍ରୀମଣ୍ଡଳରୁ ବାହାରିଯାଇଥିଲେ ।
ଶକ୍ତି (ଓଡ଼ିଆ କଥାଚିତ୍ର)
ଶକ୍ତି, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରୋନ‌କ ସାହୁ ଏବଂ ମିନତି ସାହୁ । ରଣଜିତ ପଟ୍ଟନାୟକ ଏହି କଥାଚିତ୍ରଟିର କାହାଣୀ ଏବଂ ସଂଳାପ ରଚନା କରିଥିଲେ । ସୁଧାକର ବସନ୍ତ ଏହି କଥାଚିତ୍ରଟିର ଚିତ୍ରନାଟ୍ୟ  ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।  ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ କରନ ଏବଂ ସୂର୍ଯ୍ୟମୟୀ ।  ଏହି ଚଳଚ୍ଚିତ୍ର ଜରିଆରେ କରନ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ମିହିର ଦାସ, ଉତ୍ତମ ମହାନ୍ତି, ପିଣ୍ଟୁ ନନ୍ଦ, ହରିହର ମହାପାତ୍ର, ଗୁଡ୍ଡୁ, ବିଜୁ ବଡ଼ଜେନା, ରାଜୀବ ମହାନ୍ତି, ମଧୁ, ଅପରାଜିତା, ପ୍ରତିଭା ପଣ୍ଡା, ଶୁଭାଶିଷ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅଭିଜିତ ମଜୁମଦାର, ସ୍ମୃତି, ସତ୍ୟଜିତ, ହ୍ୟୁମାନ ସାଗର, ବିଷ୍ଣୁ ମୋହନ କବି, ମାଧବ ଦାସ, ପ୍ରିୟଙ୍କା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ଗ୍ୟାଡ଼ୋଲିନିଅମ
ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ Gd ଓ ପରମାଣୁ କ୍ରମାଙ୍କ ୬୪ ।
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
ଶିଶୁପାଳ (ମହାଭାରତ)
ଶିଶୁପାଳ ହିନ୍ଦୁ ମହାକାବ୍ୟ ମହାଭାରତ  ର ଏକ ଚରିତ୍ର ଯେ କି ଚେଦି ରାଜ୍ୟର ରାଜା ଥିଲେ । ମହାଭାରତରେ ଆଦି ପର୍ବର ୬୩ ଅଧ୍ୟାୟର, ୧୦-୧୨ ଛନ୍ଦର ବର୍ଣ୍ଣନା ଅନୁସାରେ, ଶିଶୁପାଳଙ୍କ ରାଜ୍ୟ ଶାସନ ଅତ୍ୟନ୍ତ ଉତ୍ତମ ଥିଲା ଏବଂ ରାଜ୍ୟର ଲୋକମାନେ ସଦାଚାର ସଂପନ୍ନ ଥିଲେ । ସେ କୃଷ୍ନଙ୍କଦ୍ୱାରା ନିହତ ହୋଇଥିଲେ । ଯୁଧିଷ୍ଠିରଙ୍କ ରାଜାଭିଷେକ ଉତ୍ସବରେ କୃଷ୍ଣଙ୍କ ପ୍ରତି ତାଙ୍କର ଅପମାନର ଦଣ୍ଡ ସ୍ୱରୂପ କୃଷ୍ଣ ସୁଦର୍ଶନ ଚକ୍ର ସାହାଯ୍ୟରେ ତାଙ୍କର ନିଧନ କରିଥିଲେ ।
ଜନ୍ମ
କଥିତ ଅଛି ଯେ ଜନ୍ମ ବେଳେ ଶିଶୁପାଳ ଏକ ତିନି ଆଖି ଏବଂ ଚାରି ହାତ ବିଶିଷ୍ଟ ଶିଶୁ ଭାବେ ଜନ୍ମ ନେଇଥିଲେ । ଏଭଳି ଅଦ୍ଭୁତ ରୂପ ସହ ଜନ୍ମ ହେବା ମାତ୍ରେ ସେ ଏପରି ଚିତ୍କାର କରିଥିଲେ ଯେ ଏଥିରେ ଭୟଭୀତ ହୋଇ ତାଙ୍କ ପିତାମାତା ତାଙ୍କୁ ହତ୍ୟା କରିବାକୁ ଚିନ୍ତା କରିଥିଲେ । ଏକ ଐଶ୍ୱରୀୟ ସ୍ୱର ସେମାନଙ୍କୁ କହିଲା ଯେ ପିଲାଟି ଭବିଷ୍ୟତରେ ଜଣେ ଶକ୍ତିଶାଳୀ ରାଜା ହେବ ଏବଂ ଭବିଷ୍ୟତରେ ଯେଉଁ ବ୍ୟକ୍ତିଙ୍କ କୋଳରେ ବସିଲେ ତାଙ୍କର ଅତିରିକ୍ତ ଅଙ୍ଗ ଅଦୃଶ୍ୟ ହୋଇଯିବ, ସେହି ବ୍ୟକ୍ତି ଜନଙ୍କଦ୍ୱାରା ହିଁ ସେ ନିହତ ହେବ ।
ମହାଭାରତରେ ଶିଶୁପାଳ
ମହାଭାରତ ରେ ଦର୍ଶାଯାଇଛି ଯେ ଶିଶୁପାଳ ତିନି ଆଖି ଏବଂ ଚାରି ବାହୁ ଥାଇ ଜନ୍ମ ହୋଇଥିଲେ । ତାଙ୍କ ପିତାମାତା ତାଙ୍କୁ ଫୋପାଡି ଦେବାକୁ ଇଚ୍ଛୁକ ଥିଲେ କିନ୍ତୁ ଏକ ସ୍ୱର (ଆକାଶବାଣୀ) ତାହା ନକରିବାକୁ ଚେତାବନୀ ଦେଇଥିଲେ । ଏହା ମଧ୍ୟ ଭବିଷ୍ୟବାଣୀ କରିଥଲା ଯେ ଯେତେବେଳେ ଜଣେ ନିର୍ଦ୍ଦିଷ୍ଟ ବ୍ୟକ୍ତି ପିଲାଟିକୁ ତାଙ୍କ କୋଳରେ ବସାଇବା ମାତ୍ରେ ଏବଂ ତାଙ୍କର ସେହି ଅତିରିକ୍ତ ଅଙ୍ଗଗୁଡିକ ଅଦୃଶ୍ୟ ହୋଇଯିବ, ଶେଷରେ ସେ ସେହି ବ୍ୟକ୍ତିଙ୍କ ହାତରେ ହିଁ ନିଧନ ହେବ । ତାଙ୍କ ସମ୍ପର୍କୀୟଙ୍କୁ ଦେଖା କରିବାକୁ ଆସି କୃଷ୍ଣ ପିଲାଟିକୁ ନିଜ କୋଳରେ ବସାଇଥିଲେ ଏବଂ ଅକସ୍ମାତ ଶିଶୁପାଳର ଅତିରିକ୍ତ ଆଖି ଏବଂ ବାହୁ ଅଦୃଶ୍ୟ ହୋଇଯାଇଥିଲା, ଯାହାଦ୍ୱାରା ଶିଶୁପାଳଙ୍କ ମୃତ୍ୟୁ ଯେ କୃଷ୍ଣଙ୍କ ହାତରେ ହେବ ଏହା ସ୍ପଷ୍ଟ ହୋଇଗଲା । ଏହା ଜାଣିପାରି, ଶିଶୁପାଳଙ୍କ ମା ତାଙ୍କ ପୁତୁରା କୃଷ୍ଣଙ୍କୁ ପ୍ରବର୍ତ୍ତାଇଲେ ଯେ ସେ ତାଙ୍କ ସମ୍ପର୍କୀୟ ଶିଶୁପାଳଙ୍କୁ ଶହେ ଅପରାଧ ପାଇଁ କ୍ଷମା କରିବେ ।
ମହାଭାରତ ର ବର୍ଣ୍ଣନା ଅନୁସାରେ ବିଦର୍ଭରାଜଙ୍କର ପାଞ୍ଚ ପୁଅ ରୁକ୍ମ, ରୁକ୍ମରଥ, ରୁକ୍ମବାହୁ, ରୁକ୍ମକେଶ ଏବଂ ରୁକ୍ମମାଳି ଏବଂ ରୁକ୍ମଣୀ ନାମକ ଏକ ଝିଅ ଥିଲେ । ରୁକ୍ମଣୀ ଗୁଣବତୀ ତଥା ବହୁତ ସୁନ୍ଦରୀ ଥିଲେ । ତାଙ୍କ ପିତାମାତା ଚାହୁଁଥିଲେ ଯେ ସେ କୃଷ୍ଣଙ୍କୁ ବିବାହ କରନ୍ତୁ କିନ୍ତୁ ରୁକ୍ମ (ରୁକ୍ମିଣୀଙ୍କ ବଡ଼ ଭାଇ) ଚାହୁଁଥିଲେ ଯେ ତାଙ୍କ ଭଉଣୀ ଚେଡିରାଜ ଶିଶୁପାଳଙ୍କୁ ବିବାହ କରନ୍ତୁ । ରୁକ୍ମଣୀ କିନ୍ତୁ କୃଷ୍ଣଙ୍କ ପ୍ରତି ଆକର୍ଷିତ ହୋଇଥିଲେ, ତେଣୁ ସେ ଜଣେ ବ୍ରାହ୍ମଣଙ୍କ ହାତରେ କୃଷ୍ଣଙ୍କୁ ଏକ ବାର୍ତ୍ତା ପଠାଇଲେ । ବାର୍ତ୍ତା ଆଣିଥିବା ବ୍ରାହ୍ମଣଙ୍କୁ କୃଷ୍ଣ କହିଛନ୍ତି, "ହେ ବ୍ରାହ୍ମଣ ଦେବତା! ରୁକ୍ମିଣୀ ମୋତେ ଯେତିକି ଭଲ ପାଆନ୍ତି ମୁଁ ମଧ୍ୟ ତାଙ୍କୁ ଭଲ ପାଏ । ମୁଁ ଜାଣେ ଯେ ରୁକ୍ମଣୀଙ୍କ ପିତାମାତା ଚାହୁଁଛନ୍ତି ଯେ ରୁକ୍ମଣୀମୋତେ ବିବାହ କରନ୍ତୁ କିନ୍ତୁ ମୋ ସହିତ ତାଙ୍କର ଶତ୍ରୁତା ହେତୁ ଭାଇ ରୁକ୍ମ ତାଙ୍କୁ ଏପରି କରିବାକୁ ବାରଣ କରୁଛନ୍ତି । ତୁମେ ଯାଇ ରାଜକୁମାରୀ ରୁକ୍ମଣୀଙ୍କୁ କୁହ ଯେ ମୁଁ ନିଶ୍ଚିତ ଭାବେ ତାଙ୍କୁ ବିବାହ କରିବି । " କୃଷ୍ଣ ରୁକ୍ମଣୀଙ୍କୁ ବିବାହ କରିଥିଲେ, କିନ୍ତୁ ଚେଦିରାଜ ଶିଶୁପାଳ ଏହାକୁ ଅପମାନ ବୋଲି ଭାବି କୃଷ୍ଣଙ୍କୁ ତାଙ୍କର ଶତ୍ରୁ ବୋଲି ଭାବିବାକୁ ଲାଗିଲେ ।
ଯେତେବେଳେ ଯୁଧିଷ୍ଠିର ରାଜସୁୟ ଯଜ୍ଞ ଅନୁଷ୍ଠାନ କଲେ, ସେତେବେଳେ ସମସ୍ତ ପ୍ରମୁଖ ରାଜାଙ୍କୁ ଯଜ୍ଞରେ ଯୋଗଦେବାକୁ ନିମନ୍ତ୍ରଣ କରାଯାଇଥିଲା ଯେଉଁଥିରେ ଚେଦିରାଜ ଶିଶୁପାଳକୁ ମଧ୍ୟ ନିମନ୍ତ୍ରଣ କରାଯାଇଥିଲା । ଶିଶୁପାଳ ଯୁଧିଷ୍ଠିରଙ୍କ ନିମନ୍ତ୍ରଣ ଗ୍ରହଣ କଲେ ଏବଂ ଇନ୍ଦ୍ରପ୍ରସ୍ଥଠାରେ ଉକ୍ତ ସମାରୋହରେ ଉପସ୍ଥିତ ହେଲେ । ସେହି କାର୍ଯ୍ୟକ୍ରମରେ ପାଣ୍ଡବମାନେ ନିଷ୍ପତ୍ତି ନେଇଥିଲେ ଯେ କୃଷ୍ଣ ଉକ୍ତ ରାଜସୂୟ ଯଜ୍ଞ ସମାରୋହର ବିଶେଷ ସମ୍ମାନିତ ଅତିଥି ହେବେ । ଭୀଷ୍ମ ଶ୍ରୀକୃଷ୍ଣଙ୍କ ଉପସ୍ଥିତିକୁ ସୂର୍ଯ୍ୟ ସହିତ ତୁଳନା କରିଥିଲେ ଏବଂ ଘୋଷଣା କଲେ ଯେ କୃଷ୍ଣ ହିଁ କେବଳ ପ୍ରଥମ ଅର୍ଘ୍ୟର ଯୋଗ୍ୟ । ଯୁଧିଷ୍ଠିର ଖୁସିରେ ରାଜି ହେଲେ ଏବଂ ତାଙ୍କ ଆଦେଶକ୍ରମେ ସହଦେବ ଶ୍ରୀ କୃଷ୍ଣଙ୍କୁ ପ୍ରଥମ ଅର୍ଘ୍ୟ ପ୍ରଦାନ କଲେ । ଶିଶୁପାଳ ଏହାକୁ ସହି ପାରିଲା ନାହିଁ ଏବଂ ସେ ଯୁଧିଷ୍ଠିର, ଭୀମା ଏବଂ କୃଷ୍ଣଙ୍କୁ ତୀବ୍ର ବିରୋଧ କରିଥିଲେ । ଶିଶୁପାଳ କ୍ରୋଧିତ ହୋଇ କୃଷ୍ଣଙ୍କୁ ଅପମାନିତ କରିବାକୁ ଲାଗିଲେ । ସେ ମଧ୍ୟ ଭୀଷ୍ମଙ୍କୁ ଅପମାନିତ କରିବାକୁ ଲାଗିଲେ । ଭୀଷ୍ମ କ୍ରୋଧିତ ହୋଇ ଶିଶୁପାଲାଙ୍କୁ ଧମକ ଦେଇଥିଲେ, ହେଲେ କୃଷ୍ଣ ତାଙ୍କୁ ଶାନ୍ତ କରିଥିଲେ । ଏହି କାର୍ଯ୍ୟ ମାଧ୍ୟମରେ ସେ ନିଜର ୧୦୦ତମ ପାପ କରିଥିଲେ ଏବଂ କୃଷ୍ଣ ତାଙ୍କୁ କ୍ଷମା କରିଥିଲେ । ଯେତେବେଳେ ସେ ପୁନର୍ବାର କୃଷ୍ଣଙ୍କୁ ଅପମାନିତ କଲେ, ସେତେବେଳେ ସେ ତାଙ୍କର ୧୦୧ତମ ପାପ କଲେ । ଏହା ପରେ କୃଷ୍ଣ ତାଙ୍କ ସୁଦର୍ଶନ ଚକ୍ରକୁ ଶିଶୁପାଳ ଉପରେ ଛାଡ଼ିଦେଇ ତାଙ୍କୁ ହତ୍ୟା କରିଥିଲେ । କୃଷ୍ଣଙ୍କ ଶରୀରରେ ମିଶି ଶିଶୁପାଳଙ୍କ ଆତ୍ମା ​​ମୁକ୍ତି ପାଇଲା ।
କାବ୍ୟକୃତି
"ଶିଶୁପାଳ ବଧ" ହେଉଛି ସପ୍ତମ କିମ୍ବା ଅଷ୍ଟମ ଶତାବ୍ଦୀରେ ମାଘଙ୍କଦ୍ୱାରା ରଚିତ ଏକ ଶାସ୍ତ୍ରୀୟ ସଂସ୍କୃତ କାବ୍ୟ । ଏହି ସଂସ୍କୃତ ମହାକାବ୍ୟ ୨୦ଟି ସର୍ଗ ଏବଂ ପ୍ରାୟ ୧୮୦୦ ଆଲଙ୍କାରିକ ପଦକୁ ନେଇ ରଚିତ । ସଂସ୍କୃତ ଭାଷାର ଛାଟି ମହାକାବ୍ୟ ବା “ମହାନ ଉପନ୍ୟାସ” ମଧ୍ୟରୁ ଏହା ଗୋଟିଏ ଭାବରେ ପରିଗଣିତ ହୁଏ । ଏହାର ରଚୟିତାଙ୍କ ନାମରେ ଏହା "ମାଘ-କାବ୍ୟ" ନାମରେ ମଧ୍ୟ ଜଣାଶୁଣା ।
ଆଧାର
ଶ୍ରେଣୀ:ମହାଭାରତର ଚରିତ୍ର
ଦୀପ
ଦୀପ  ଦିୟା,  ଦୀପମ, ଅଥବା ଦୀପକ କ୍ଷୁଦ୍ରାର୍ଥରେ ଦୀପାଳି ସାଧାରଣରେ ମାଟିରୁ ପ୍ରସ୍ତୁତ ହୋଇଥାଏ । ତୁଳା ବା କନା ବଳିତାର ଏକ ପ୍ରାନ୍ତ ତେଲ ବା ଘିଅ ମଧ୍ୟରେ ବୁଡ଼ି ରହିଥାଏ ଅନ୍ୟ ଏକ ପ୍ରାନ୍ତ ଉପରକୁ ଉଠି ଜଳୁଥାଏ ।
ବିଭିନ୍ନ ଉତ୍ସବମାନଙ୍କରେ ଘରେ ଓ ମନ୍ଦିରମାନଙ୍କରେ ସାମୟିକ (ମାତ୍ର ଥରେ) ବ୍ୟବହାର ପାଇଁ ମାଟି ଦୀପ ଏବଂ ଏକାଧିକ ଥର ବ୍ୟବହାର ପାଇଁ ପିତ୍ତଳରେ ତିଆରି ପିତ୍ତଳ ଦୀପ ବ୍ୟବହାର କରାଯାଏ । .ଏହା ଭାରତରୁ ଉଦ୍ଭବ । ହିନ୍ଦୁ ଧର୍ମ ସହ ଶିଖ ଧର୍ମ, ଜୈନ ଧର୍ମ, ଏବଂ  ଯୋରାଷ୍ଟ୍ରିଆନ ଧର୍ମରେ ବ୍ୟବହାର ହେବାର ଦେଖାଯାଏ । ଉତ୍ତର ଭାରତର କୁସ୍ତି ଉତ୍ସବ ଏବଂ  ହିନ୍ଦୁମାନଙ୍କ ପର୍ବ ଦୀପାବଳୀ ଅବସରରେ ସମଗ୍ର ଭାରତବର୍ଷରେ ଏହାର ବହୁଳ ବ୍ୟବହାର ହୁଏ । ଏହା ଭଳି ଏକ ଲହୁଣୀ ବତୀ ତିବ୍ଦତରେ ବୌଦ୍ଧ ମାନଙ୍କଦ୍ୱାରା ପୂଜାର୍ଚ୍ଚନାରେ ବ୍ୟବହାର କରିଥାନ୍ତି । ତାମିଲନାଡ଼ୁରେ ଦୀପମ ଭାବେ ଜଣା ଏହି ଦୀପ କାର୍ତ୍ତିକାଇ ଦୀପମ ଅବସରରେ ଜଳାଯାଏ ।
ପାରମ୍ପରିକ ବ୍ୟବହାର
ଆରତି ଆକାରରେ ମନ୍ଦିରମାନଙ୍କରେ ଦେବୀ ଦେବତାଙ୍କ ପ୍ରତିମା ସମ୍ମୁଖରେ ଜଳାଇ ରଖାଯାଏ ।
ଆଧାର
ଶ୍ରେଣୀ:ହିନ୍ଦୁ ପୂଜାବିଧିରେ ବ୍ୟବହୃତ ଜିନିଷ ଶ୍ରେଣୀ:ଗଣସମ୍ପାଦନା ଅଭିଯାନ ୧୦୦୦୦ରେ ତିଆରି ପ୍ରସଙ୍ଗ ଶ୍ରେଣୀ:ଜଗନ୍ନାଥ ମନ୍ଦିରରେ ବ୍ୟବହୃତ ସାମଗ୍ରୀ ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
୨୦୧୨ ଟି୨୦ ବିଶ୍ୱ କପ
୨୦୧୨ ବିଶ୍ୱ କପ T୨୦, T୨୦ ବିଶ୍ୱ  କପର ୪ ର୍ଥ ସଂସ୍କରଣ ଥିଲା । ଏହା ୧୮ ସେପ୍ଟେମ୍ବର, ୨୦୧୨ରେ ଶ୍ରୀଲଙ୍କାଠାରେ ଆୟୋଜିତ ହୋଇ ୱେଷ୍ଟ ଇଣ୍ଡିଜ ଚମ୍ପିୟାନ ହେଇଥିଲା । ଏହା ଏସିଆ ମହାଦେଶରେ ଅନୁଷ୍ଠିତ ପ୍ରଥମ ଟି୨୦ ବିଶ୍ୱ କପ । ଦକ୍ଷିଣ ଆଫ୍ରିକାରେ ପ୍ରଥମ ବିଶ୍ୱ କପ ହେବା ପରେ ,ଇଂଲଣ୍ଡ  ଓ ୱେଷ୍ଟ ଇଣ୍ଡିଜରେ ପରବର୍ତ୍ତୀ ଦୁଇଟି T ୨୦ ବିଶ୍ୱ କପର ଆୟୋଜିତ ହେଇ ଥିଲା ।
ଅଂଶଗ୍ରହଣ କାରି ଦଳ ଏଥିରେ ଟେଷ୍ଟ ମାନ୍ୟତା ପ୍ରାପ୍ତ ୧୦ଟି ଦଳ ସହ, ଯୋଗ୍ୟତା ପ୍ରତିଯୋଗିତାରେ ଅଂଶ ଗ୍ରହଣ କରି ପ୍ରଥମ ୨  ଟି ସ୍ଥାନରେ ଥିବା ଦଳ ଭାବରେ ଆୟରଲଣ୍ଡ  ଓ ଆଫଗାନିଷ୍ଠାନ ଅଂଶ ଗ୍ରହଣ କରିଥିଲେ । ଫଳରେ ଆଫଗାନିଷ୍ଠାନର ଏହା ପ୍ରଥମ ଅନ୍ତର୍ଜାତିକ  ପଦାର୍ପଣ ଥିଲା ।
ପ୍ରଚ୍ଛଦପଟ
ଚତୁର୍ଥ ସଂସ୍କାର ଏହି ବିଶ୍ୱ କପ ଆଗରୁ ୨୦୦୭ରେ ପ୍ରଥମ ବିଶ୍ୱ କପ ଦକ୍ଷିଣ ଆଫ୍ରିକାରେ ଆୟୋଜିତ ହେଇଥିଲା ଓ ଭାରତ ପ୍ରଥମ T ୨୦ ବିଶ୍ୱ କପ ବିଜେତା ହେଇଥିଲା । ତାହା ପରେ ୨୦୦୯ରେ ଇଂଲଣ୍ଡଠାରେ ୨ ୟ ବିଶ୍ୱ କପ ଆୟୋଜିତ ହେଇ ପାକିସ୍ଥାନ ବିଜୟୀ ହେଇଥିଲା । ୨୦୧୦ରେ ୱେଷ୍ଟ ଇଣ୍ଡିଜଠାରେ ତୃତୀୟ ବିଶ୍ୱ କପ ଅନୁଷ୍ଠିତ ହେଇ ଅଷ୍ଟ୍ରେଲିଆ ଚମ୍ପିୟାନ ହେଇଥିଲା ।
Format
ଏହି ବିଶ୍ୱ କପର ଫର୍ମାଟ ଆଗ ବିଶ୍ୱ କପ ସହ ସମାନ ଥିଲା । ୧୨ଟି ଦଳକୁ ୪ଟି ଗ୍ରୁପରେ ବିବ ହକତା କରି ପ୍ରଥମ ସ୍ତର ଌଗ ଭିତ୍ତିକ ମେଚ ହେବା ପରେ ପ୍ରତି ଗ୍ରୁପର ଶ୍ରେଷ୍ଠ ଦୁଇ ଗଲାକୁ ନେଇ ସୁପର ୮ ଖେଲଲା ଯାଇଥିଲା । ସୁପର ୮ରେ ଦୁଇଟି ଗ୍ରୁପରୁ ଶ୍ରେଷ୍ଠ ଦୁଇଟି ଲେଖା ଦଳ ଆସି ସେମି ଫାଇନାଲ ଖେଳିଲେ ।
ଖେଳ ସୂଚୀ ଓ ଫଳାଫଳ
ପ୍ରାରମ୍ଭିକ ଌଗ ସ୍ତରର ୧୨ଟି ମେଚ ସମେତ ୧୨ଟି ସୁପର ୮, ସେମିଫାଇନାଲ ଓ ଫାଇନାଲ ମିଶି ସମୁଦାୟ ୨୭ଟି ମେଚ ଖେଳା ଯାଇଥିଲା ।
ପ୍ରସ୍ତୁତି ମେଚ
ବିଶ୍ୱ କପ ଆରମ୍ଭ ହେବା ଅବ୍ୟବହିତ  ପୂର୍ବରୁ ପ୍ରତିଟି ଦଳକୁ ପରିବେଶ ସହ ଖାପ ଖୁଆଇବାକୁ କିଛି ପ୍ରସ୍ତୁତି ମେଚ ଖେଳିବାର ମଧ୍ୟ ବ୍ୟବସ୍ଥା କରାଯାଇଥିଲା ।
ଫାଇନାଲ
ସେମି ଫାଇନାଲ ସ୍ତରରେ ନିଜର ବିଧ୍ୱଂଶୀ ବେଟିଙ୍ଗଦ୍ୱାରା ଅଷ୍ଟ୍ରେଲିଆକୁ ପରାଜିତ କରିଥିବା କ୍ରିଶ ଗେଲ ଫାଇନାଲରେ ମାତ୍ର ୩ ରଣ କରି ଔତ ହେବା ଫଳରେ ୱେଷ୍ଟ ଇଣ୍ଡିଜ ଏକଦା ୧୪ ରଣରେ ଦୁଇ ୱିକେଟ ହରାଇ ଥିବା ପରେ ମରଳନ ସାମୁଏଲ ୫୫ ବଲରେ ୭୮ ରନ କରି ଦଳ ପାଇଁ ପ୍ରତିଯୋଗିତା ମୂଳକ ୧୩୮ ରନ କରି ଶ୍ରୀଲଙ୍କାକୁ ପରାସ୍ତ କଲେ ।ଏହା ୱେଷ୍ଟ ଇଣ୍ଡିଜର ୨୦୦୪ ପରେ ଯେ କୌନଶୀ ସ୍ତର କ୍ରିକେଟରେ  ପ୍ରଥମ ବୃହତ ଟୁର୍ଣାମେଣ୍ଟ ବିଜୟ  ଥିଲା ।
Bowling
Most Wickets
ଅସୀମା ଚାଟର୍ଜୀ
ଅସୀମା ଚାଟର୍ଜୀ (অসীমা চট্টোপাধ্যায়) (୨୩/୦୯/୧୯୧୭ରୁ ୨୨/୧୧/୨୦୦୬) ଜଣେ ଭାରତୀୟ ରସାୟନ ବିଜ୍ଞାନୀ ଥିଲେ ଓ ଜୈବରସାୟନ ବିଜ୍ଞାନ (organic chemistry) ଓ ଫାଇଟୋମେଡିସିନ ବିଷୟରେ କାମ କରିବା ଯୋଗୁ ଖ୍ୟାତନାମା ଥିଲେ । ଭିନକା ଆଲକାଲଏଡ ଉପରେ ତାଙ୍କର ଉଲ୍ଲେଖନୀୟ କାର୍ଯ୍ୟ ପର୍ଯ୍ୟବସିତ ଥିଲା ଓ ଅପସ୍ମାର ବାତ (Epilepsy) ତଥା ମ୍ୟାଲେରିଆର ଔଷଧ ଖୋଜିବା ତାଙ୍କର ଅନ୍ୟତମ କାମ ଥିଲା । ଭାରତର ଔଷଧୀୟ ବୃକ୍ଷ ପଦାର୍ଥ ଉପରେ ଅନେକ ସନ୍ଦର୍ଭ ଲେଖିଥିଲେ । ତାଙ୍କର ଉଲ୍ଲେଖନୀୟ କାର୍ଯ୍ୟ ଭିତରେ, ଭିନ୍‌କା ଆଲ୍‌କାଲଏଡ଼୍‌ସ ଉପରେ ସନ୍ଧାନ, ଅପସ୍ମାର ବାତ ନିରୋଧୀ ଔଷଧର ଉନ୍ନତିକରଣ, ଓ ମ୍ୟାଲେରିଆ ପ୍ରତିରୋଧକ ଔଷଧର ଉନ୍ନତିକରଣ ପ୍ରଭୃତି ଅନ୍ୟତମ । ସେ ପ୍ରଥମ ମହିଳା ଭାବେ ଭାରତୀୟ ବିଶ୍ୱବିଦ୍ୟାଳୟରୁ ବିଜ୍ଞାନ ଡକ୍ଟରେଟ୍ ପାଇଥିଲେ ।
ପ୍ରାକଜୀବନ
ଅସୀମା ଚାଟାର୍ଜୀ (née ମୁଖାର୍ଜୀ) ୨୩ ସେପ୍ଟେମ୍ବର ୧୯୧୭ରେ ବଙ୍ଗଳାରେ ଜନ୍ମ ହୋଇଥିଲେ ।ସେ ଡାକ୍ତର ଇନ୍ଦ୍ର ନାରାୟଣ ମୁଖାର୍ଜୀ ଓ ତାଙ୍କ ପତ୍ନୀ କମଳା ଦେବୀଙ୍କ ଦୁଇ ସନ୍ତାନ ମଧ୍ୟରୁ ବଡ଼ ଥିଲେ । ଚାଟାର୍ଜୀ କଲିକତାରେ ବଢ଼ିଥିଲେ । ତାଙ୍କର ବାପା ଉଦ୍ଭିଦ ବିଜ୍ଞାନରେ ବ‌ହୁତ ଆଗ୍ରହ ରଖିଥିଲେ ଓ ସେଥିପାଇଁ ଚାଟାର୍ଜୀଙ୍କର ମଧ୍ୟ ଉଦ୍ଭିଦ ବିଜ୍ଞାନରେ ଆଗ୍ରହ ଥିଲା । ଅତି ଉଚ୍ଚ ମାନର ଛାତ୍ରୀ ଅସୀମା କଲିକତାର ସ୍କୁଲରେ ପଢ଼ି ବଡ଼ ହେଲେ ଓ କଲିକତାର ସ୍କଟିଶ ଚର୍ଚ୍ଚ ମହାବିଦ୍ୟାଳୟରୁ ୧୯୩୬ ମସିହାରେ ରସାୟନ ବିଜ୍ଞାନରେ ସମ୍ମାନ ସହ ସ୍ନାତକ ହେଲେ ।
ଉଚ୍ଚ ଶିକ୍ଷା
ଅସୀମା ଚାଟାର୍ଜୀ ୧୯୩୮ରେ ସ୍ନାତ୍ତକୋତ୍ତର ଓ ୧୯୪୪ରେ କଲିକତା ବିଶ୍ୱବିଦ୍ୟାଳୟରୁ ଜୈବ ରସାୟନବିଜ୍ଞାନରେ ଡକ୍ଟର ଡିଗ୍ରୀ ପାଇଥିଲେ । ସେ ବିଜ୍ଞାନରେ ଡକ୍ଟରେଟ୍ ପାଇବାରେ ପ୍ରଥମ ଭାରତୀୟ ମହିଳା ଥିଲେ । ତାଙ୍କର ଡକ୍ଟରେଟ୍ ସନ୍ଧାନ ଉଦ୍ଭିଦ ଉତ୍ପାଦ ଓ ସିନ୍ଥେଟିକ୍ ଜୈବ ରସାୟନ ଉପରେ କେନ୍ଦ୍ରିତ ଥିଲା । ସେହି ସମୟରେ ତାଙ୍କର ପ୍ରତିଷ୍ଠିତ ଉପଦେଶକାରୀଙ୍କ ମଧ୍ୟରୁ ପ୍ରଫୁଲ୍ଲ ଚନ୍ଦ୍ର ରୟ ଓ ସତ୍ୟେନ୍ଦ୍ର ନାଥ ବୋଷ ଅନ୍ୟତମ । ତାଙ୍କର ମଧ୍ୟ ୱିସ୍‌କନ୍‌ସିନ୍ ବିଶ୍ୱବିଦ୍ୟାଳୟ, ମାଡ଼ିସନ୍ ଓ କାଲ୍‌ଟେକ୍‌ରୁ ସନ୍ଧାନ ଅଭିଜ୍ଞତା ଥିଲା ।
ଚାଟାର୍ଜୀଙ୍କର ସନ୍ଧାନ, ପ୍ରାକୃତିକ ଉତ୍ପାଦ ରସାୟନ ଉପରେ କେନ୍ଦ୍ରିତ ଥିଲା ଓ ଫଳରେ ଆଣ୍ଟି-କନ୍‌ଭଲ୍‌ସିଭ୍, ଆଣ୍ଟି-ମ୍ୟାଲେରିଆ, ଓ କେମୋଥେରାପି ଔଷଧ ଉଦ୍ଭାବିତ ହୋଇଥିଲା । ସେ ପ୍ରାୟ ୪୦ ବର୍ଷ ବିଭିନ୍ନ ଆଲ୍‌କାଲଏଡ୍ ଯୌଗିକ ଉପରେ ସନ୍ଧାନ କରିଥିଲେ । ସେ ମଧ୍ୟ ମାର୍‌ସେଲିଆ ମିନୁଟାରେ ଆଣ୍ଟି-ଏପିଲେପ୍ଟିକ୍ କାର୍ଯ୍ୟ ଓ ଆଲ୍‌ଷ୍ଟୋନିଆ ସ୍କଲାରିସ୍, ସ୍ୱେର୍‌ଟିଆ ଚିରାଟା, ପିକ୍ରୋରିଜା କୁରୋଆ ଓ ସିଜାଲ୍ପିନିଆ କ୍ରିଷ୍ଟା ଉଦ୍ଭିଦରେ ଆଣ୍ଟି-ମ୍ୟାଲେରିଆ କାର୍ଯ୍ୟ, ଉପରେ ସନ୍ଧାନ କରିଥିଲେ । ତାଙ୍କର ସନ୍ଧାନ ଆୟୁଷ-୫୬ ନାମକ ଏକ ଏପିଲେପ୍ସି ଔଷଧ ଓ କେତେକ ଆଣ୍ଟି-ମ୍ୟାଲେରିଆ]] ଔଷଧର ଉନ୍ନତିରେ କାମରେ ଆସିଥିଲା ।
ସେ ମଧ୍ୟ ପାଖାପାଖି ୪୦୦ ସନ୍ଦର୍ଭ ଲେଖିଥିଲେ, ଯାହା ଉଭୟ ଜାତୀୟ, ଓ ଆନ୍ତର୍ଜାତୀୟ ପତ୍ରିକାରେ ପ୍ରକାଶିତ ହୋଇଥିଲା ।
ସଫଳତା
ବିଜ୍ଞାନ‌କୁ ଚାଟାର୍ଜୀଙ୍କର ଦାନ ହେଲା:
ବୃତ୍ତି
ଅସୀମା କଲିକତା ୟୁନିଭର୍ସିଟିର ଲେଡି ବ୍ରାବୋର୍ଣ୍ଣ କଲେଜରେ ପ୍ରତିଷ୍ଠାତା ବିଭାଗ ମୁଖ୍ୟ ରୂପେ ୧୯୪୦ ମସିହାରେ ଯୋଗ ଦେଲେ । ସେ ୧୯୪୪ ମସିହାରେ ଭାରତର ପ୍ରଥମ ମହିଳା ଭାବେ ଡାକ୍ତରେଟ ଓଫ ସାଇନ୍ସ ଉପାଧି ଗୋଟିଏ ଭାରତୀୟ ୟୁନିଭରସିଟିରୁ ପାଇଥିଲେ । ଅସୀମା ୧୯୫୪ ମସିହାରେ କଲିକତା ୟୁନିଭରସିଟିର କଲେଜ ଓଫ ସାଇନ୍ସରେ ରିଡର ଭାବେ ଯୋଗ ଦେଲେ । ସେ ୧୯୬୨ ମସିହାରୁ ୧୯୮୨ ମସିହା ପର୍ଯ୍ୟନ୍ତ ସମ୍ମାନ ଜନକ ଖଇର(Khaira) ପ୍ରଫେସର ଭାବେ କଲିକତା ୟୁନିଭର୍ସିଟିରେ ରହିଲେ ।
ବାହାର ଲିଙ୍କ
ଶ୍ରେଣୀ:୧୯୧୭ ଜନ୍ମ ଶ୍ରେଣୀ:୨୦୦୬ ମୃତ୍ୟୁ ଶ୍ରେଣୀ:ବୈଜ୍ଞାନିକ
ଉଷା ସଙ୍ଗୱାନ
ଊଷା ସଙ୍ଗ‌ୱନ୍ ଭାରତ ସର୍ବବୃହତ୍ତ ଜୀବନ ବୀମା କମ୍ପାନୀ ଜୀବନ ବୀମା କର୍ପୋରେସନ୍ ଅଫ୍ ଇଣ୍ଡିଆର କାର୍ଯ୍ୟନିର୍ବାହୀ ଅଧିକାରୀ । ଏହି ପଦବୀରେ ରହିବା ପାଇଁ ସେ ପ୍ରଥମ ମହିଳା ଥିଲେ । ସେ ସୋନାଲିକା ଗ୍ରୁପ୍‌ର ପ୍ରତିଷ୍ଠାତା ଲକ୍ଷ୍ମଣ ଦାସ ମିତ୍ତଲଙ୍କ ଝିଅ ।
ବୃତ୍ତି
ପୂର୍ବରୁ ସେ ମଧ୍ୟ ଏଲ୍ଆଇସିର ଶାଖା ଏଲ୍ଆଇସି ଗୃହ ସାହାଯ୍ୟକୁ ଚଲାଇଥିଲେ । ୨୦୦୪ରେ ସେ ଗ୍ଲୋବାଲ୍ ଡିପୋଜିଟାରି ରିସିପ୍ଟ୍ ମାଧ୍ୟମରେ କମ୍ପାନୀର ଟର୍ଣ୍ଣ ଆରାଉଣ୍ଡ୍ $୨୯.୮୫କୁ ବୃଦ୍ଧି କରିଥିଲେ । ସେ ବଜାର କରିବାକୁ ବିଭାଗ କରିଥିଲେ ଓ ଡିଭିଜନ୍‌କୁ ଆଉଥରେ ଲେଖିଥିଲେ ଓ ବିପଦପୂର୍ଣ୍ଣ ଦରକୁ ପ୍ରବେଶ କରାଇଥିଲେ । ସେ ମଧ୍ୟ ଆକ୍ସିସ୍ ବ୍ୟାଙ୍କ୍‌ର ଅନ୍ୟତମ ନିର୍ଦ୍ଦେଶଖ ।
ଆଧାର
ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ମେମାଣ୍ଟିନ
ମେମାଣ୍ଟିନ (ଇଂରାଜୀ ଭାଷାରେ Memantine) ଏକ ଔଷଧ ଯାହା ମଧ୍ୟମରୁ ସାଂଘାତିକ ଧରଣର ଆଲଜିମର ରୋଗ ରୋଗର ଚିକିତ୍ସାରେ ଦିଆଯାଏ । ଡୋନେପେଜିଲ ଭଳି ଆସେଟାଇଲକୋଲିନ ଇନହିବିଟର (acetylcholinesterase inhibitors) ଅପେକ୍ଷା ମେମାଣ୍ଟିନ କମ୍ ପସନ୍ଦ କରାଯାଏ । କିଛି ଉପଶମ ହେବା ଲକ୍ଷ କରାଗଲେ ଏହି ଔଷଧ ଚାଲୁ ରଖାଯାଏ । ପାଟିରେ ଏହି ଔଷଧ ଦିଆଯାଏ ।
ମେମାଣ୍ଟିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବିନ୍ଧା, କୋଷ୍ଠକାଠିନ୍ୟ, ନିଦ୍ରାଳୁ ଭାବ ଓ ମୁଣ୍ଡ ଓଜନିଆ ଲାଗେ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ରକ୍ତ ଜମାଟ, ସାଇକୋସିସ ଏହା ଏନଏମଡିଏ ରିସେପ୍ଟରକୁ (NMDA receptors) ଅବରୋଧ କରି କାର୍ଯ୍ୟକ୍ଷମ ହୁଏ ।
ସନ ୨୦୦୩ରେ ମେମାଣ୍ଟିନ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ (United Kingdom) ଏନଏଚଏସକୁ (NHS) ଏହାର ଏକ ମାସର ଡୋଜ ପିଛା ପ୍ରାୟ ୧.୬୦ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୫.୫୦  ଆମେରିକୀୟ ଡଲାର । ସନ ୨୦୧୬ରେ ଏହାର ୪ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୧୪୭ତମ ସ୍ଥାନରେ ଥଲା ।
ବାହ୍ୟ ଲିଙ୍କ
ଶ୍ରେଣୀ:ଔଷଧ ଶ୍ରେଣୀ:ଚିକିତ୍ସା ବିଜ୍ଞାନ
ରାମ ଚନ୍ଦ୍ର ହାଁସଦା
ରାମ ଚନ୍ଦ୍ର ହାଁସଦା (୧୯ ଜୁନ ୧୯୩୩ - ୨୬ ଅପ୍ରେଲ ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ରାମଚନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୮ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ରାମ ଚନ୍ଦ୍ର ହାଁସଦା ୧୯୩୩ ମସିହାର ଜୁନ ମାସ ୧୯ ତାରିଖରେ ଜନ୍ମଗ୍ରହଣ କରିଥିଲେ ।
ରାଜନୈତିକ ଜୀବନ
ରାମ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ମୃତ୍ୟୁ
ରାମ ଚନ୍ଦ୍ର ହାଁସଦା ୨୦୧୧ ମସିହାର ଅପ୍ରେଲ ମାସ ୨୬ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୭ ବର୍ଷ ବୟସ ହୋଇଥିଲା ।
ଆଧାର
ଶ୍ରେଣୀ:୧୯୩୩ ଜନ୍ମ ଶ୍ରେଣୀ:୨୦୧୧ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ସତ୍ୟ ପଟ୍ଟନାୟକ
ସତ୍ୟ ପଟ୍ଟନାୟକ ଜଣେ ଓଡ଼ିଆ ଗୀତିକବି । ୨୦୧୨ ମସିହାରେ ତାଙ୍କୁ ତାଙ୍କର ଗୀତିକବିତା ଚିତ୍ରମେଘର ଚିଠି ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।
ଆଧାର
ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଶ୍ରେଣୀ:ଓଡ଼ିଶାରେ ଜନ୍ମିତ ବ୍ୟକ୍ତି
ଆସପର୍ଗିଲୋସିସ
ବାରମ୍ବାର ଜଡିତ ପ୍ରଜାତିଗୁଡିକ ହେଉଛି ଆସପର୍ଗିଲସ୍ ଫୁମିଗାଟସ୍ ଏବଂ ଆସପର୍ଗିଲସ୍ ଫ୍ଲାଭସ୍ । ଅଧିକାଂଶ ଲୋକ ପ୍ରତିଦିନ ଆସ୍ପର୍ଗିଲସ୍ ସ୍ପୋର ପ୍ରଶ୍ୱାସରେ ନେଇ ମଧ୍ୟ ଅସୁସ୍ଥ ହୁଅନ୍ତି ନାହିଁ । ଏହି ରୋଗ ସାଧାରଣତଃ କେବଳ ଫୁସଫୁସ ରୋଗ ଥିବା ଆଜମା, ସିଷ୍ଟିକ୍ ଫାଇବ୍ରୋସିସ୍, ସିଓପିଡି, କିମ୍ବା ଯକ୍ଷ୍ମା ରୋଗରେ ଦେଖାଯାଏ; କିମ୍ବା ଯେଉଁମାନେ ରୋଗ ପ୍ରତିରୋଧକ ଶକ୍ତି ଖରାପ ହେଉଥାଏ ଯେପରିକି କେମୋଥେରାପି, ଷ୍ଟେମ୍ ସେଲ୍ ପ୍ରତିରୋପଣ, ଏଚ୍.ଆଇ.ଭି/ ଡସ୍ କିମ୍ବା ଷ୍ଟେରଏଡର ଦୀର୍ଘକାଳୀନ ବ୍ୟବହାର କଲେ ଦେଖାଯାଏ । ଏହା ଲୋକଙ୍କ ମଧ୍ୟରେ ବିସ୍ତାର ହୁଏ ନାହିଁ। ମେଡିକାଲ ଇମେଜିଙ୍ଗ, ତନ୍ତୁ ବାୟୋପସି କିମ୍ବା ରକ୍ତ ପରୀକ୍ଷା କରି ରୋଗ ନିର୍ଣ୍ଣୟ କରାଯାଇପାରେ |
ଫୁସଫୁସ କିମ୍ବା ସାଇନୁସର ଆଲର୍ଜି ରୋଗର ଚିକିତ୍ସାରେ ଇଟ୍ରାକୋନାଜୋଲ ଏବଂ ଷ୍ଟେରଏଡ ବ୍ୟବହାର କରାଯାଇପାରେ। ଅସ୍ତ୍ରୋପଚାର କିମ୍ବା କବକରୋଧୀ ଔଷଧ ସହିତ ଆସ୍ପର୍ଗିଲୋମା ଚିକିତ୍ସା ହୋଇପାରେ । ଭୋରିକୋନାଜୋଲ, ଆମ୍ଫୋଟେରାଇସିନ୍ ବି କିମ୍ବା ପୋସାକୋନାଜୋଲ ପ୍ରୟୋଗ କରି ଆକ୍ରମଣକାରୀ ରୋଗର ଚିକିତ୍ସା କରାଯାଇପାରେ। ଆକ୍ରମଣକାରୀ ରୋଗରେ ୨୫ରୁ ୬୦% ରୋଗୀଙ୍କର ମୃତ୍ୟୁ ହୋଇପାରେ।
ଆସ୍ପର୍ଗିଲୋସିସ୍ ଏକ ଅସାଧାରଣ ରୋଗ । ଆଲର୍ଜି ବ୍ରୋଙ୍କୋପୁଲମୋନାରୀ ଆସ୍ପର୍ଗିଲୋସିସ୍ ରୋଗ ପ୍ରାୟ ୨.୫ ନିୟୁତ ଲୋକଙ୍କୁ ପ୍ରଭାବିତ କରୁଥିବା ଅନୁମାନ କରାଯାଉଥିବାବେଳେ କ୍ରନିକ୍ ଫୁସଫୁଲା ଆସ୍ପର୍ଗିଲୋସିସ୍ ବିଶ୍ୱରେ ପ୍ରାୟ ୩ ନିୟୁତ ଲୋକଙ୍କୁ ପ୍ରଭାବିତ କରିଥାଏ। ଡାକ୍ତରଖାନାରେ ରୋଗ ପ୍ରକୋପକୁ ଦଲିଲ କରାଯାଇଛି। ରୋଗର ଆକ୍ରମଣକାରୀ ପ୍ରକାରରେ ବର୍ଷକୁ ପ୍ରାୟ ୬୦୦,୦୦୦ ମୃତ୍ୟୁ ଘଟିଥିବାର ଆକଳନ କରାଯାଏ। ଏହା ପକ୍ଷୀ ଏବଂ ଅନ୍ୟ ପ୍ରାଣୀମାନଙ୍କୁ ପ୍ରଭାବିତ କରିପାରେ। ଏହି ଫିମ୍ପିକୁ ପ୍ରଥମେ ୧୭୨୯ ମସିହାରେ ଇଟାଲୀର ଏକ ପୁରୋହିତ ପିଅର ଆଣ୍ଟୋନିଓ ମିଚେଲି ପ୍ରଥମେ ବର୍ଣ୍ଣନା କରିଥିଲେ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ବାଙ୍କ ବିହାରୀ ଦାସ
ବାଙ୍କ ବିହାରୀ ଦାସ (୮ ଜାନୁଆରୀ ୧୯୨୨ - ୨୮ ଜୁଲାଇ ୨୦୦୧) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଏବଂ ପ୍ରଜା ସୋସିଆଲିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ବାଙ୍କ ବିହାରୀ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୫୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ବାଙ୍କ ବିହାରୀ ବିଞ୍ଜାରପୁର ବିଧାନ ସଭା ନିର୍ବାଚନ ମଣ୍ଡଳୀ ରୁ ୨ୟ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ଏବଂ ପରେ ୧୯୭୧ ଓ ୧୯୭୪ ମସିହାର ଓଡ଼ିଶା ବିଧାନ ସଭା ନିର୍ବାଚରେ ସେ ଧର୍ମଶାଳା ବିଧାନ ସଭା ନିର୍ବାଚନ ମଣ୍ଡଳୀ ରୁ ଯଥାକ୍ରମେ ୫ମ ଓ ୬ଷ୍ଠ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ବାଙ୍କ ବିହାରୀ ଦାସ ୧୯୨୨ ମସିହାର ଜାନୁଆରୀ ମାସ ୮ ତାରିଖ ଶାମ୍ବଦଶମୀ ଦିନ ତତ୍କାଳୀନ କଟକ ଜିଲ୍ଲା (ଏବେକାର ଯାଜପୁର ଜିଲ୍ଲା)ର କଲ୍ୟାଣପୁର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଜଗନ୍ନାଥ ଦାସ ଏବଂ ତାଙ୍କ ପତ୍ନୀଙ୍କ ନାମ ସୁଧାମଞ୍ଜରୀ ଦାସ । ବାଙ୍କ ବିହାରୀଙ୍କର ଶିକ୍ଷାଗତ ଯୋଗ୍ୟତା ଥିଲା ସ୍ନାତକରୁ କମ୍ ।
ରାଜନୈତିକ ଜୀବନ
ବାଙ୍କ ବିହାରୀ ଦାସ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଏବଂ ପ୍ରଜା ସୋସିଆଲିଷ୍ଟ ପାର୍ଟି ର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ସେ ରାଜ୍ୟ ସଭାର ସଭ୍ୟ ଭାବେ ୦୩ ଅପ୍ରେଲ ୧୯୬୬ରୁ ୦୪ ଅପ୍ରେଲ ୧୯୭୧ ପର୍ଯ୍ୟନ୍ତ ଦାୟିତ୍ୱ ନିର୍ବାହ କରିଥିଲେ ।
ଆଧାର
ଶ୍ରେଣୀ:୧୯୨୨ ଜନ୍ମ ଶ୍ରେଣୀ:୨୦୦୧ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଯାଜପୁର ଜିଲ୍ଲାର ଲୋକ ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ହାଫ୍‌ନିଅମ
ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ Hf ଓ ପରମାଣୁ କ୍ରମାଙ୍କ ୭୨ ।
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
ଫସ୍‌ଫରସ
ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ P ଓ ପରମାଣୁ କ୍ରମାଙ୍କ ୧୫ ।
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
ଭାଦବ ହାଁସଦା
ଭାଦବ ହାଁସଦା ଜଣେ ଓଡ଼ିଆ ରାଜନୀତିଜ୍ଞ । ଭାଦବ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୫ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ରାଜନୈତିକ ଜୀବନ
ରାମ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଆଧାର
ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
କୀଚକ
ହିନ୍ଦୁ ମହାକାବ୍ୟ ମହାଭାରତ ର ବର୍ଣ୍ଣନା ଅନୁଯାୟୀ କୀଚକ ହେଉଛନ୍ତି ରାଜା ବିରାଟଙ୍କଦ୍ୱାରା ଶାସିତ ମତ୍ସ୍ୟ ଦେଶର ସେନାପତି ।  ସେ ଥିଲେ ଅତ୍ୟନ୍ତ ପରାକ୍ରମୀ । ସେ ବିରାଟ ରାଜ୍ୟକୁ ଅନେକ ଥର ଶତ୍ରୁମାନଙ୍କ କବଳରୁ ରକ୍ଷା କରିଥିଲେ । ପାଣ୍ଡବମାନଙ୍କର ଅଜ୍ଞାତବାସ ସମୟରେ ସେ ଦ୍ରୌପଦୀଙ୍କୁ ହଇରାଣ କରୁଥିବାରୁ ତାଙ୍କୁ ଭୀମ ହତ୍ୟା କରିଥିଲେ । କୀଚକଙ୍କ ଭଉଣୀ ସୁଦେଷ୍ଣାଙ୍କର ଏକ ସୁନ୍ଦରୀ ଝିଅ ଉତ୍ତରା ଏବଂ ପୁତ୍ର ଉତ୍ତମ କୁମାର ଥିଲେ । ପରେ ଉତ୍ତରା ଅର୍ଜୁନଙ୍କ ପୁଅ ଅଭିମନ୍ୟୁଙ୍କୁ ବିବାହ କରିଥିଲେ । ସେ ରାଣୀ ସୁଦେଷ୍ଣାଙ୍କର ସାନ ଭାଇ ଥିଲେ । ରାଜା ବିରାଟଙ୍କ ତତକାଳୀନ ରାଜ୍ୟ ବିରାଟନଗର ବର୍ତ୍ତମାନ ପୂର୍ବ ନେପାଳର ମୋରାଙ୍ଗ ଜିଲ୍ଲାରେ ଅଛି । ଯେଉଁଠାରେ କୀଚକଙ୍କୁ ହତ୍ୟା କରାଯାଇଥିଲା ସେହି ସ୍ଥାନ, ଯାହାର ନାମ କିଚକ-ବଦ୍ଧ, ବିରାଟନଗରଠାରୁ କିଛି କିଲୋମିଟର ଦୂରରେ ଥିବା ବର୍ତ୍ତମାନର ଝାପା ଜିଲ୍ଲାରେ ଅବସ୍ଥିତ । ଝାପାରେ 'ଅର୍ଜୁନଧାରା' ନାମକ ଏକ ଅନ୍ୟ ସ୍ଥାନ ମଧ୍ୟ ଅଛି । କୀମ୍ବଦନ୍ତୀ ଅନୁସାଅରେ, ପାଣ୍ଡବମାନେ ରାଜା ବିରାଟଙ୍କ ଲୁଟ ହୋଇଥିବା ଗୋରୁମାନଙ୍କୁ ରକ୍ଷା କରିଥିଲେ ଏବଂ ଯେତେବେଳେ ସେମାନେ ଗୋରୁମାନଙ୍କ ସହ ଫେରୁଥିଲେ, ସେତେବେଳେ ସେମାନେ ଶୋଷିଲା ଥିଲେ । ଅର୍ଜୁନ ତାଙ୍କ ଗାଣ୍ଡିବ ଧନୁଦ୍ୱାରା ଏହି ପୋଖରୀ ତିଆରି କରି ସେମାନଙ୍କୁ ଜଳ ଯୋଗାଇଥିଲେ ।
ଜନ୍ମ
ସୁତାସ ଏବଂ ମାଲବ୍ୟର ରାଜା କେକୟଙ୍କ ଜ୍ୟେଷ୍ଠ ପୁତ୍ର ହେଉଛନ୍ତି କୀଚକ । ଉପକୀଚକ ନାମରେ ତାଙ୍କର ୧୦୫ ଜଣ କନିଷ୍ଠ ଭ୍ରାତା ଥିଲେ ଏବଂ ଏକ ସୁଦେଷ୍ଣା ନାମରେ ଏକ ଭଉଣୀ ମଧ୍ୟ ଥିଲେ । ସମସ୍ତେ ବାଣାସୁରର ଔରସରୁ ଜନ୍ମ ହୋଇଥିଲେ । ସୁଦେଷ୍ଣା ବିରାଟଙ୍କୁ ବିବାହ କରିବା ପରେ କୀଚକ ବିରାଟଙ୍କ ଶାଳକ ହୋଇଥିଲେ ।
ଅଜ୍ଞାତ ବାସର ପୌରାଣିକ ଗାଥା
ଅଜ୍ଞାତ ବାସ କାଳରେ ପାଣ୍ଡବଙ୍କ ପତ୍ନୀ ଦ୍ରୌପଦୀ ଯେତେବେଳେ ରାଜା ବିରାଟଙ୍କ ପ୍ରାସାଦରେ ସୈରୀନ୍ଧ୍ରି (ମହିଳା ଚାକର) ଭାବରେ ଛଦ୍ମନାମ ନେଇ ରହିଥିଲେ, କୀଚକ ଥରେ ଏହି ମାଳିନୀକୁ ଦେଖି ପାଗଳ ଭାବରେ ତାଙ୍କ ସୌନ୍ଦର୍ଯ୍ୟ ଉପଭୋଗ କରିବାକୁ ଇଚ୍ଛା କଲା, କିନ୍ତୁ ଛଦ୍ମବେଶୀ ଦ୍ରୌପଦୀ ମନା କଲେ । କୀଚକ, ରାଣୀ ସୁଦେଷ୍ଣାଙ୍କୁ ମାଳିନୀଙ୍କ ପ୍ରତି ଥିବା ଦୁର୍ବଳତା ବିଷୟରେ ପ୍ରକାଶ କରିଥିଲେ ଏବଂ ତାଙ୍କ ପାଇଁ ମଦ୍ୟ ପରଷିବାକୁ ସୈରୀନ୍ଧ୍ରୀଙ୍କୁ ପଠାଇବାକୁ ଅନୁରୋଧ କରିଥିଲେ । ସୈରୀନ୍ଧ୍ରୀ ମଦ ପରିବେଷଣ କରୁଥିବାବେଳେ କୀଚକ ସୈରୀନ୍ଧ୍ରୀଙ୍କୁ ଭେଟି ତାଙ୍କୁ ଆଲିଙ୍ଗନ କରିବାକୁ ଚେଷ୍ଟା କରିଥିଲେ । ସୈରୀନ୍ଧ୍ରୀ କିନ୍ତୁ କାନ୍ଦି କାନ୍ଦି ତାଙ୍କୁ ଠେଲିଦେଇ ଚାଲିଗଲେ । କୀଚକ ଦ୍ରୌପଦୀଙ୍କୁ ଗୋଡାଇଥିଲେ ଏବଂ ତାଙ୍କ କେଶ ଟାଣି ତାଙ୍କୁ ଏକ କୋଠରୀଙ୍କୁ ନେଇ ତାଙ୍କ ଇଚ୍ଛା ବିରୁଦ୍ଧରେ ଏବଂ ତାଙ୍କ ଛଦ୍ମବେଶୀ ସ୍ୱାମୀ ଯୁଧିଷ୍ଠିର (ସେହି ସମୟରେ କଙ୍କ ଥିଲେ)ଙ୍କ ସମ୍ମୁଖରେ ଆଲିଙ୍ଗନ କରିବାକୁ ଚେଷ୍ଟା କଲେ । ଯୁଧିଷ୍ଠିର କିମ୍ବା ରାଜା ବିରାଟ ମଧ୍ୟ ତାଙ୍କୁ ବାଧା ଦେଇପାରି ନଥିଲେ କାରଣ କୀଚକ ରାଜ୍ୟ ଭିତରେ ଅତ୍ୟନ୍ତ ଶକ୍ତିଶାଳି ଥିଲେ । ତେବେ, କ୍ରୋଧରେ ବିଚଳିତ ଭୀମଙ୍କୁ ଏହାର ପ୍ରତିଶୋଧ ନେବାକୁ ତତକ୍ଷଣାତ ଯୁଧିଷ୍ଠିର ଗୁପ୍ତ ନିର୍ଦ୍ଦେଶ ଦେଇଥିଲେ ।
ଅପମାନିତ ଦ୍ରୌପଦୀ ରାତିରେ ଯୁଧିଷ୍ଠିରଙ୍କ ଭାଇ ଭୀମଙ୍କ ସହିତ ପରାମର୍ଶ କରିଥିଲେ, ଯିଏ ରାଜପ୍ରାସାଦରେ ଛଦ୍ମବେଶୀ ରାନ୍ଧୁଣିଆଭାବେ କାର୍ଯ୍ୟରତ ଥିଲେ । ମିଳିତ ଭାବେ, ସେମାନେ ଏକ ଯୋଜନା ପ୍ରସ୍ତୁତ କଲେ ଯେଉଁଥିରେ ଛଦ୍ମବେଶୀ ଦ୍ରୌପଦୀଙ୍କ ସହ କୀଚକଙ୍କ ଏକ ଅନ୍ଧାର କୋଠରୀରେ ଭେଟିବାର ବ୍ୟବସ୍ଥା କରାଯିବ ଏବଂ ସେହି ସମୟରେ ଲୁଚି ରହିଥିବା ଭୀମ ତାଙ୍କୁ ଆକ୍ରମଣ କରିବେ । ଯୋଜନା ମୁତାବକ ସୈରୀନ୍ଧ୍ରୀଙ୍କ ପ୍ରେମରେ ପାଗଳ କୀଚକ ଯେତେବେଳେ ଅନ୍ଧାର କୋଠରୀରେ ପ୍ରବେଶ କରନ୍ତି, ସୈରୀନ୍ଧ୍ରିଙ୍କ ସ୍ଥାନରେ ଲୁଚି ରହିଥିବା ଭୀମ ତାଙ୍କୁ ଖାଲି ହାତରେ ଆକ୍ରମଣ କରି ହତ୍ୟା କରି ଶବକୁ ପ୍ରାୟ ଉଭାନ କରିଦେଇଥିଲେ ।
ଟ୍ରିଚର କୋଲିନସ ସିଣ୍ଡ୍ରୋମ
ଟ୍ରିଚର କୋଲିନସ ସିଣ୍ଡ୍ରୋମ ବା ଟିସିଏସ (Treacher Collins syndrome/ TCS) ଏକ ଜେନେଟିକ ବେମାରୀ (genetic disorder) ଯେଉଁଥିରେ ରୋଗୀର ଆଖି, କାନ, ଗାଲ ହାଡ଼ ଓ ଥୋଡ଼ି ବଙ୍କା ହୋଇ କୁରୂପ ହୋଇଯାଏ । ରୋଗ ସାମାନ୍ୟ ବା ସାଂଘାତିକ ହୋଇପାରେ । ରୋଗ ଜଟିଳ ହେଲେ ଶ୍ୱାସକ୍ରିୟା ସମସ୍ୟା, କ୍ଲେଫ୍ଟ ପ୍ୟାଲେଟ (cleft palate) ଓ ଦୃଷ୍ଟି ସମସ୍ୟା ଓ ଶ୍ରବଣ ହାନୀ (hearing loss) ହୋଇପାରେ । ରୋଗୀର ସାଧାରଣ ବୁଦ୍ଧି ଥାଏ ।
କୀଚକ
ଅଜ୍ଞାତ ବାସର ପୌରାଣିକ ଗାଥା
ଅଜ୍ଞାତ ବାସ ସମୟରେ ଦୁର୍ଯୋଧନ ପାଣ୍ଡବଙ୍କୁ ଖୋଜି ବାହାର କରିବା ପାଇଁ ବରାବର ଚେଷ୍ଟା କରୁଥିଲେ । ତାଙ୍କର ଇଚ୍ଛା ଥିଲା ଅଜ୍ଞାତବାସ ସମୟରେ ଯଦି ସେମାନେ ଧରାପଡିଯାଅନ୍ତି, ପଣ ଅନୁସାରେ ସେମାନଙ୍କୁ ଆଉଥରେ ଅଜ୍ଞାତବାସ ପୁନରାବୃତ୍ତି କରିବାକୁ ପଡିବ । ଏପରି ସମୟରେ ଗୁପ୍ତଚରଦ୍ୱାରା ପ୍ରାପ୍ତ କୀଚକର ମୃତ୍ୟୁ ଖବର ତାଙ୍କ ମନରେ ଏକ ଗୁରୁତର ସନ୍ଦେହ ସୃଷ୍ଟି କରିଥିଲା । ସେ ଜାଣିଥିଲେ ଯେ କୀଚକ ଜଣେ ସାମାନ୍ୟ ଯୋଦ୍ଧା ନ ଥିଲେ, ତାଙ୍କ ଦେହରେ ଦଶ ହଜାର ହାତୀର ଶକ୍ତି ଥିଲା । ସେ ମଧ୍ୟ ଜାଣିଥିଲେ ଯେ ସେଇଥିପାଇଁ ଦ୍ରୋଣାଚାର୍ଯ୍ୟ, ଭୀଷ୍ମ, ଦୁର୍ଯୋଧନ, ବଳରାମ, କର୍ଣ୍ଣ ଏବଂ ଭୀମସେନ ଏହି ଛଅ ରଥୀ(ମହାନ ଯୋଦ୍ଧା)ଙ୍କ ମଧ୍ୟରୁ ହିଁ କେହି ଜଣେ ତାଙ୍କୁ ହତ୍ୟା କରିପାରିବ । ଏଭଳି ସମୟରେ, ଯେତେବେଲେ କି ଅନ୍ୟ ପାଞ୍ଚ ଜଣ କୌରବଙ୍କ ନିକଟରେ ଉପସ୍ଥିତ ଅଛନ୍ତି, ତେଣୁ କୀଚକ ବଦ୍ଧରେ ଭୀମସେନର ହାତ ଥିବା ନେଇ ସେ ନିଶ୍ଚିତ ହୋଇଗଲେ ଏବଂ ଏହି କାରଣରୁ ମତ୍ସ୍ୟ ଦେଶକୁ ଆକ୍ରମଣ କରିବାକୁ ନିଶ୍ଚିତ କଲେ ।
ଟ୍ରିଚର କୋଲିନସ ସିଣ୍ଡ୍ରୋମ
ଟିସିଏସ ଏକ ଅଟୋସୋମାଲ ଡୋମିନାଣ୍ଟ (autosomal dominant) ରୋଗ । ବଂଶାନୁକ୍ରମରେ ପିତାମାତାଙ୍କଠାରୁ ନଆସି ଏହି ରୋଗ ନୂତନ ମ୍ୟୁଟେସନ (mutation) ଯୋଗୁ ହୋଇଥାଏ । ପ୍ରଭାବିତ ଜିନମାନଙ୍କର ଟିସିଓଏଫ୧ (TCOF1), ପିଓଏଲଆର୧ସି (POLR1C) ଓ ପିଓଏଲଆର୧ଡି (POLR1D) ନାମ ଦିଆଯାଇଛି । ଲକ୍ଷଣ ଓ ଏକ୍ସ-ରେ (X-rays) ଦେଖି ରୋଗ ନିର୍ଣ୍ଣୟ କରାଯାଇପାରେ ଓ ଜେନେଟିକ (genetic testing) କରି ରୋଗ ନିଶ୍ଚିତ କରାଯାଏ ।
କୀଚକ
ଆଧାର
ଶ୍ରେଣୀ:ମହାଭାରତର ଚରିତ୍ର
ଅଶୋକ କୁମାର ଚୌଧୁରୀ
ଅଶୋକ କୁମାର ଚୌଧୁରୀ (ଜନ୍ମ: ୧୪ ନଭେମ୍ବର ୧୯୫୩) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀ ରୁ ୯ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ ପରିବାର ଓ ଶିକ୍ଷା
ଅଶୋକ ୧୯୫୩ ମସିହାର ନଭେମ୍ବର ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ତ୍ରିନାଥ ଚୌଧୁରୀ ଓ ପତ୍ନୀଙ୍କ ନାମ କଲ୍ୟାଣି ମିଶ୍ର ।
ରାଜନୈତିକ ଜୀବନ
ଅଶୋକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଟ୍ରିଚର କୋଲିନସ ସିଣ୍ଡ୍ରୋମ
ଟ୍ରିଚର କୋଲିନସ ସିଣ୍ଡ୍ରୋମ ଆରୋଗ୍ୟ ହୁଏନାହିଁ । ପୁନର୍ଗଠନ ଅପରେଶନ, ଶ୍ରବଣ ଯନ୍ତ୍ର, ସ୍ପିଚ ଥେରାପି (speech therapy) ଓ ଅନ୍ୟାନ୍ୟ ଯନ୍ତର ସାହାଯ୍ୟ ନେଇ ଚିକିତ୍ସା କରାଯାଏ । ସାଧାରଣ ଆୟୁଷ (life expectancy) ନେଇ ଏମାନେ ଜୀବନ ଯାପନ କରନ୍ତି । ପ୍ରତି ୫୦,୦୦୦ ଲୋକରେ ଜଣେ ଏହି ରୋଗରେ ଆକ୍ରାନ୍ତ ହୁଏ । ଏଡ଼ୱାର୍ଡ଼ ଟ୍ରିଚର କୋଲିନସ (Edward Treacher Collins ନାମକ ଜଣେ ଇଂରାଜୀ (English) ଚକ୍ଷୁ ରୋଗ ବିଶେଷଜ୍ଞ (ophthalmologist) ତ‌ଥା ସର୍ଜନ (surgeon) ଏହି ରୋଗ ବିଷୟ ସନ ୧୯୦୦ରେ ବର୍ଣ୍ଣନା କରିଥିଲେ ଓ ତାଙ୍କ ନାମାନୁସାରେ ଏହି ରୋଗର ନାମକରଣ ହୋଇଛି ।
ବାହ୍ୟ ଲିଙ୍କ
ଶ୍ରେଣୀ:ଚିକିତ୍ସା ବିଜ୍ଞାନ
୨୦୨୨ର ଓଡ଼ିଆ କଥାଚିତ୍ର
ଓଡ଼ିଆ କଥାଚିତ୍ର ଜଗତ ରେ ୨୦୨୨ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ।
'୨୦୨୨'ମସିହାର ଓଡ଼ିଆ କଥାଚିତ୍ର ତାଲିକା
ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ସୁଭଦ୍ରା ମହତାବ
ସୁଭଦ୍ରା ମହତାବ (ମୃତ୍ୟୁ: ୧୯୭୮) ଜଣେ ଓଡ଼ିଆ ସ୍ୱାଧୀନତା ସଂଗ୍ରାମୀ ଓ ରାଜନୀତିଜ୍ଞା ଥିଲେ । ହରେକୃଷ୍ଣ ମହତାବାଙ୍କଦ୍ୱାରା ଅନୁପ୍ରେରିତ ହୋଇ ସେ ଭାରତୀୟ ସ୍ୱାଧୀନତା ସଂଗ୍ରାମ ଆନ୍ଦୋଳରେ ଯୋଗ ଦେଇଥିଲେ ଏବଂ ପ୍ରଥମ ଓଡ଼ିଆ ମହିଳା ସ୍ୱାଧୀନତା ସଂଗ୍ରାମ ଭାବରେ ସେ କାରାବରଣ କରିଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ଭୁବନେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀ ରେ ହୋଇଥିବା ଉପ-ନିର୍ବାଚନରେ ସେ ୪ର୍ଥ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ସୁଭଦ୍ରା ମହତାବଙ୍କ ବାପାଙ୍କ ନାମ ଆନନ୍ଦରାମ ସିଂହ ଓ ପତିଙ୍କ ନାମ ହରେକୃଷ୍ଣ ମହତାବ ।
ସ୍ୱାଧୀନତା ସଂଗ୍ରାମରେ ଯୋଗଦାନ
ସୁଭଦ୍ରା ମହାତାବ ହରେକୃଷ୍ଣ ମହତାବଙ୍କଦ୍ୱାରା ପ୍ରେରିତ ହୋଇ ଅସହଯୋଗ ଆନ୍ଦୋଳନ ରେ ଯୋଗ ଦେଇଥିଲେ । ଆଗରପଡ଼ା ଠାରେ ହରେକୃଷ୍ଣ ମହତାବଙ୍କଦ୍ୱାରା ସ୍ଥାପିତ ହୋଇଥିବା ଗାନ୍ଧୀ କର୍ମ ମନ୍ଦିର ର ପରିଚାଳିକା ଥିଲେ ସେ । ସ୍ୱାଧୀନତା ସଂଗ୍ରାମ ଆନ୍ଦୋଳନ ସମୟରେ ସେ ବନ୍ଦୀ ହୋଇ ହାଜିରାବାଗ ଜେଲ୍‌ ରେ ତିନି ମାସ କାରାବାସରେ ଥିଲେ । ସୁଭଦ୍ରା ଦେବୀ ଓଡ଼ିଶାର ପ୍ରଥମ ମହିଳା ସ୍ୱାଧୀନତା ସଂଗ୍ରାମୀ ଭାବରେ ଜେଲ୍ ଯାଇଥିଲେ ।
ରାଜନୈତିକ ଜୀବନ
ସୁଭଦ୍ରା ମହତାବ ଓଡ଼ିଶା ରାଜନୀତିରେ ଜନ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭା ରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ ।
୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ହରେକୃଷ୍ଣ ମହତାବ ବାଲେଶ୍ୱର ଜିଲ୍ଲା ର ବାସୁଦେବପୁର ଓ ପୁରୀ ଜିଲ୍ଲା ର ଭୁବନେଶ୍ୱର ନିର୍ବାଚନ ମଣ୍ଡଳୀରୁ ଜନ କଂଗ୍ରେସ ପ୍ରାର୍ଥୀ ଭାବରେ ନିର୍ବାଚିତ ହୋଇଥିଲେ । ସେ ବାସୁଦେବପୁର ବିଧାନ ସଭା ଆସନକୁ ହାତରେ ରଖି ଭୁବନେଶ୍ୱର ଆସନକୁ ଛାଡ଼ି ଦେଇଥିଲେ । ଏହାପରେ ଭୁବନେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀ ରେ ହୋଇଥିବା ଉପ-ନିର୍ବାଚନରେ ସେ ଜନ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ି ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ମୃତ୍ୟୁ
ସୁଭଦ୍ରା ମହତାବ ୧୯୭୮ ମସିହାରେ ମୃତ୍ୟୁବରଣ କରିଥିଲେ ।
ଆଧାର
ଶ୍ରେଣୀ:୧୯୭୮ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:ଭଦ୍ରକ ଜିଲ୍ଲାର ଲୋକ ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ ଶ୍ରେଣୀ:ଓଡ଼ିଶାର ମହିଳା ସ୍ୱାଧୀନତା ସଂଗ୍ରାମୀ ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଟଙ୍ଗ୍‌ଷ୍ଟନ
(wolfram; ଓଲ୍‌ଫ୍ରାମ୍ ଭାବେ ବି ଜଣା) ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ W ଓ ପରମାଣୁ କ୍ରମାଙ୍କ ୭୪ ।
ବାହାର ଲିଙ୍କ
ଶ୍ରେଣୀ:ରସାୟନ ବିଜ୍ଞାନ ଶ୍ରେଣୀ:ମୌଳିକ
ଅଭୟ ଚରଣାରବିନ୍ଦ ଭକ୍ତିବେଦାନ୍ତ ସ୍ୱାମୀ ପ୍ରଭୁପାଦ
ଅଭୟ ଚରଣାରବିନ୍ଦ ଭକ୍ତିବେଦାନ୍ତ ସ୍ୱାମୀ ପ୍ରଭୁପାଦ (୦୧ ସେପ୍ଟେମ୍ବର ୧୮୯୬ – ୧୪ ନଭେମ୍ବର ୧୯୭୭) ଜଣେ ଗୌଡ଼ୀୟ ବୈଷ୍ଣବ ଧର୍ମଗୁରୁ ତଥା ଇସ୍କନର ପ୍ରତିଷ୍ଠାତା ଥିଲେ । ଇସ୍କନର ସଦସ୍ୟମାନେ ଭକ୍ତିବେଦନ୍ତ ସ୍ୱାମୀଙ୍କୁ ଚୈତନ୍ୟଙ୍କ ପ୍ରତିନିଧି ଓ ଦୂତ ମନେକରନ୍ତି ।
ସେ ଆଫ୍ରିକୀୟ-ଆମେରିକୀୟ ଲୋକଙ୍କ ବିରୋଧରେ ତାଙ୍କର ବର୍ଣ୍ଣବାଦୀ ମତ, ପ୍ରତାଡ଼ିତ ଜାତି ବିରୋଧୀ ଭେଦଭାବ, ଇହୁଦୀ-ବିରୋଧୀ ମତ, ମହିଳାମାନଙ୍କ ପ୍ରତି ଦ୍ୱେଷ ଏବଂ ଆଡଲ୍ଫ ହିଟଲରଙ୍କ ଅପରାଧକୁ ସମର୍ଥନ କରିବା ପାଇଁ ସମାଲୋଚନାର ଶିକାର ହୋଇଛନ୍ତି ।
ବାଲ୍ୟ ଜୀବନ
ସେପ୍ଟେମ୍ବର ୧, ୧୮୯୬ରେ କଲିକତାରେ ଜନ୍ମିତ ଏହି ଧର୍ମଗୁରୁଙ୍କର ପିତୃମାତୃଦତ୍ତ ନାମ ଥିଲା ଅଭୟ ଚରଣ ଦେ । ପ୍ରଭୁପାଦ ସ୍ୱାମୀଙ୍କ ପିତା ଗୌର ମୋହନ ଦେ ଓ ମାତା ରଜନୀ ଦେ ଉଭୟ ବୈଷ୍ଣବ ଥିଲେ । କମ୍ ବୟସରୁ ଅଭୟ କୃଷ୍ଣ ଆରାଧନା କରିବାକୁ ଭଲ ପାଉଥିଲେ । ନନ୍ଦୋତ୍ସବ ଦିନ ଜନ୍ମିତ ହୋଇଥିବାରୁ ବାପା ମାଁ ତାଙ୍କୁ ଶ୍ରଦ୍ଧାରେ ନନ୍ଦୁଲାଲ ନାମରେ ଡାକୁଥିଲେ । ନନ୍ଦୁଲାଲ ସାଥି ପିଲାଙ୍କ ସହ ଖେଳନା ରଥରେ ରଥଯାତ୍ରା ପାଳନ କରିବା ତଥା ସାଙ୍ଗ ମେଳରେ ସକୀର୍ତ୍ତନ ଓ ରାଧାକୃଷ୍ଣଙ୍କ ଯୁଗଳ ମୂର୍ତ୍ତି ଦର୍ଶନ କରିବା ଭଲ ପାଉଥିଲେ ।
ଶିକ୍ଷା
କଲିକତାର ପ୍ରଖ୍ୟାତ ସ୍କଟିସ ଚର୍ଚ୍ଚ କଲେଜରେ ଶିକ୍ଷା ଲାଭ କରି ସେ ୧୯୨୦ ମସିହାରେ ଇଂରାଜୀ, ଅର୍ଥନୀତି ଏବଂ ଦର୍ଶନ ଶାସ୍ତ୍ରରେ ସ୍ନାତକ ଡିଗ୍ରୀ ହାସଲ କଲେ । ତତ୍କାଳୀନ ସମୟରେ ସ୍କଟିସ ଚର୍ଚ୍ଚ କଲେଜର ଅଧ୍ୟାପକ ବୃନ୍ଦ ଧାର୍ମିକ ଏବଂ ଶାନ୍ତ ସ୍ୱଭାବ ପାଇଁ ବେଶ ପରିଚିତ ଥିଲେ ଏବଂ କଲେଜର ଶିକ୍ଷାଦାନ ବ୍ୟବସ୍ଥା ଉତ୍ତମ ଥିଲା । କଲେଜ ପଢୁଥିବା ବେଳେ ଅଭୟ ଇଂରାଜୀ ସୋସାଇଟି ଏବଂ ସଂସ୍କୃତ ସୋସାଇଟିରେ ସଭ୍ୟ ଥିଲେ । ଅତଏବ କୁହାଯାଏ, ଏଭଳି ପରିବେଶ ପରବର୍ତ୍ତୀ ସମୟରେ ତାଙ୍କୁ ଧର୍ମଗୁରୁ ଭାବେ ନେତୃତ୍ୱ ନେବାର ଯୋଗ୍ୟତା ଅର୍ଜ୍ଜନ କରିବାରେ ସହାୟତା କରିଥିଲା । ୧୯୧୮ ମସିହାରେ ସେ ବିବାହ କରି ସାଂସାରିକ ଜୀବନ ଆରମ୍ଭ କରିଥିଲେ । କିଛିଦିନପାଇଁ ଡିପ୍ଲୋମା ପାଠ ଛାଡି ଗାନ୍ଧୀଙ୍କ ନେତୃତ୍ୱରେ ଭାରତର ସ୍ୱାଧୀନତା ଆନ୍ଦୋଳନରେ ଭାଗ ନେବା ପାଇଁ ସେ ଆଗେଇ ଆସିଥିଲେ । ସେ ମନେ କରିଥିଲେ, ଭାରତ ସ୍ୱାଧୀନ ହେବାପରେ ବେଦାନ୍ତର ବାର୍ତ୍ତା ପାଶ୍ଚାତ୍ୟରେ ପ୍ରଚାର କରିବା ଉଚିତ ହେବ ।
ଧର୍ମପ୍ରଚାର
୧୯୨୨ମସିହାରେ ତାଙ୍କୁ ଯେତେବେଳେ ୨୬ବର୍ଷ ବୟସ, ଗୌଡ଼ୀୟ ମଠର ସଂସ୍ଥାପକ ତଥା ପ୍ରଖ୍ୟାତ ବିଦ୍ୱାନ ଶ୍ରୀଲ ଭକ୍ତିସିଦ୍ଧାନ୍ତ ସରସ୍ୱତୀ ଗୋସ୍ୱାମୀଙ୍କ ସହ ତାଙ୍କର ଦେଖା ହୁଏ । ପରବର୍ତ୍ତୀ ସମୟରେ ଅଭୟ ତାଙ୍କରି ଶିଷ୍ୟତ୍ୱ ଗ୍ରହଣ କରିଥିଲେ । ଗୁରୁଙ୍କ ଆଦେଶ ଥିଲା ସେ ପ୍ରଥମେ ପାଶ୍ଚାତ୍ୟରେ ପ୍ରଭୁ ଚୈତନ୍ୟଙ୍କ ବାଣୀର ପ୍ରଚାର କରନ୍ତୁ । ଗୁରୁଙ୍କ ଆଦେଶ ପ୍ରକାରେ ଶ୍ରୀଲ ପ୍ରଭୁପାଦ ଭଗବତ ଗୀତାର ଏକ ଇଂରାଜୀ ଟୀକା ପ୍ରଣୟନ କଲେ । ପରେ ପରେ ଅର୍ଥାତ୍, ୧୯୪୪ରେ ସେ "back to Godhead" ନାମକ ଏକ ଇଂରାଜୀ ପାକ୍ଷିକ ପତ୍ରିକାର ପ୍ରକାଶନ କଲେ । ଶ୍ରୀ ଚୈତନ୍ୟ ମହାପ୍ରଭୁଙ୍କ ଦର୍ଶନ ଏବଂ କୃଷ୍ଣଭକ୍ତିର ପ୍ରଚାର ନିମିତ୍ତ ଉକ୍ତ ପତ୍ରିକାର ଲେଖା, ସଂପାଦନା, ପତ୍ରିକା ଡିଜାଇନ, ସଂଶୋଧନ, ବିତରଣ ତଥା ପ୍ରକାଶନ ଏ ସମସ୍ତ ଦାୟିତ୍ୱ ସେ ନିଜେ ବହନ କରିଥିଲେ । ପତ୍ରିକାର ପ୍ରଥମ ସଂସ୍କରଣରେ ସେ ଲେଖିଥିଲେ:
A. C. Bhaktivedanta Swami|Back to Godhead magazine (Vol.1, 1–4, 1944)
ଆମେରିକା ଯାତ୍ରା
୧୯୬୫ରେ, ୭୦ ବର୍ଷ ବୟସରେ ଶ୍ରୀଲ ପ୍ରଭୁପାଦ ଗୁରୁଙ୍କ ଆଦେଶ ଅନୁସାରେ ଆମେରିକା ଯାତ୍ରା କଲେ । ଜଳଦୂତ ନାମକ ଜାହାଜରେ ଚାଳିଶ ଦିନର ଯାତ୍ରା କରି ଶେଷରେ ସେ ନିୟୁୟର୍କ ନଗରରେ ପହଞ୍ଚିଲେ । ନିୟୁୟର୍କରେ ପ୍ରାରମ୍ଭିକ ସମୟରେ ସେ ସଂକୀର୍ତ୍ତନ ଏବଂ ଭଗବତ ଗୀତା ସମ୍ପର୍କିତ ଶିକ୍ଷାଦାନ ଜାରି ରଖିଲେ । ବିଭିନ୍ନବର୍ଗର ଅନେକ ବିଦେଶୀ ଯୁବକ ତାଙ୍କର ଶିଷ୍ୱତ୍ୱ ଗ୍ରହଣ କରିଥିଲେ । ପରେ ୧୯୬୬ ମସିହା ଜୁଲାଇରେ ତାଙ୍କ ପ୍ରଚେଷ୍ଟା ଏବଂ ଶିଷ୍ୟଗଣଙ୍କ ସହଯୋଗରେ ସେଠାରେ ଇସ୍କନ ପ୍ରତିଷ୍ଠା ଲାଭ କଲା । ଆନ୍ତର୍ଜାତିକ କୃଷ୍ଣଚେତନା ସଙ୍ଘ ବା "International Society for Krishna Consciousness" (ISKCON) ବା ଇସ୍କନ ଏକ ଗୌଡ଼ୀୟ ବୈଷ୍ଣବ ଧାର୍ମିକ ସଙ୍ଗଠନ । ଏହା ହରେକୃଷ୍ଣ ଆନ୍ଦୋଳନ ନାମରେ ମଧ୍ୟ ଖ୍ୟାତ । ଗୀତାରେ ବର୍ଣ୍ଣିତ ଭକ୍ତିଯୋଗର ପ୍ରାଧାନ୍ୟକୁ ପ୍ରଚାର କରିବା ଏବଂ ଅଦ୍ୱୈତବାଦର ପ୍ରତିଷ୍ଠା ଏହି ପ୍ରତିଷ୍ଠାନର ଅନ୍ୟତମ ଲକ୍ଷ୍ୟ । ଆମେରିକାରେ ତାଙ୍କ ଶିଷ୍ୟଗଣଙ୍କ ସଂଖ୍ୟା ବୃଦ୍ଧି ପାଇବା ସହ ନିୟୁୟର୍କରେ ଏକ ମନ୍ଦିର ଏବଂ ପରେ ୧୯୬୭ରେ ସାନ୍‌ ଫ୍ରାନ୍ସିସକୋ ନଗରରେ ଏକ କେନ୍ଦ୍ରର ପ୍ରତିଷ୍ଠା ହେଲା । ଏହିଠାରୁ ପ୍ରଭୁପାଦ ଆମେରିକାର ବିଭିନ୍ନ ସ୍ଥାନ ଭ୍ରମଣ କରି ସଂକୀର୍ତ୍ତନ, ବହି ବିତରଣ ତଥା ସର୍ବସାଧାରଣ ସ୍ଥଳରେ ଧାର୍ମିକ ବକ୍ତୃତାଦ୍ୱାରା ଗୌଡ଼ୀୟ ବୈଷ୍ଣ୍ଣବ ଧର୍ମର ପ୍ରଚାର କରିବା ଆରମ୍ଭ କରିଥିଲେ । ଆମେରିକାରେ ପହଞ୍ଚିବାର ପ୍ରଥମ ବାର ବର୍ଷ ମଧ୍ୟରେ ପ୍ରଭୁପାଦ ତାଙ୍କ ଲକ୍ଷ୍ୟ ପୂରଣ ଦିଗରେ ସଫଳତା ଲାଭ କରିଥିଲେ ।
ଦାସପ୍ରଥା
ସ୍ୱାମୀ କହିଥିଲେ ଯେ ଆଫ୍ରିକୀୟ-ଆମେରିକୀୟ ଲୋକମାନେ ଦାସପ୍ରଥା ଭିତରେ ରହିବା ଉଚିତ୍ ।
"କଳାମାନେ ଦାସ ଥିଲେ । ସେମାନେ ନିୟନ୍ତ୍ରଣରେ ଥିଲେ । ଏବଂ ଯେହେତୁ ସେମାନଙ୍କୁ ସମାନ ଅଧିକାର ଦେଇଛ, ସେମାନେ ବିଚଳିତ, ସବୁଠାରୁ ଅଶାନ୍ତ, ସର୍ବଦା ଏକ ଭୟଙ୍କର ପରିସ୍ଥିତି ସୃଷ୍ଟି କରୁଛନ୍ତି, ଅସଂସ୍କୃତ ଏବଂ ମଦ୍ୟପ ହୋଇରହିଛନ୍ତି । ସେମାନଙ୍କୁ କ'ଣ ପ୍ରଶିକ୍ଷଣ ମିଳିଛି? ସେମାନଙ୍କୁ ସମାନ ଅଧିକାର ମିଳିଛି କି? ସେମାନଙ୍କୁ ଦାସ ଭାବରେ ନିୟନ୍ତ୍ରଣରେ ରଖିବା ଭଲ କିନ୍ତୁ ସେମାନଙ୍କୁ ପର୍ଯ୍ୟାପ୍ତ ଖାଦ୍ୟ, ପର୍ଯ୍ୟାପ୍ତ କପଡ଼ା ଦେବା ବ୍ୟତୀତ ଅଧିକ ଦେବା କଥା ନୁହେଁ । ତା'ହେଲେ ସେମାନେ ସନ୍ତୁଷ୍ଟ ହେବେ ।
ନାରୀ
ନାରୀମାନଙ୍କ ବିଷୟରେ ସ୍ୱାମୀଙ୍କ ରଚନା ଅଧିକାଂଶ ଭାବେ ନାରୀ-ଦ୍ୱେଷ ବୋଲି ବିବେଚନା କରାଯାଏ । ତାଙ୍କର କିଛି ମତ ହେଉଛି:
"'ସାଧାରଣତଃ ମହିଳାମାନଙ୍କୁ ବିଶ୍ୱାସ କରିବା ଉଚିତ ନୁହେଁ ।"
"'ମହିଳାମାନେ ସାଧାରଣତଃ ବେଶୀ ବୁଦ୍ଧିମତୀ ନୁହନ୍ତି ।'"
"'ସାଧାରଣତଃ ଜଣେ ମହିଳାଙ୍କୁ ପୁରୁଷ ଜଣେ ଆକ୍ରମଣ କଲେ — ତାଙ୍କ ସ୍ୱାମୀ କିମ୍ବା ଅନ୍ୟ କୌଣସି ପୁରୁଷ — ସେ ଅତ୍ୟଧିକ କାମାତୁର ହୋଇ ସେ ଆକ୍ରମଣକୁ ଉପଭୋଗ କରନ୍ତି ।'"
ଗ୍ରନ୍ଥସୂଚୀ
ଇସ୍କନର ପ୍ରତିଷ୍ଠାତା ଶ୍ରୀଲ ଭକ୍ତିବେଦାନ୍ତ ସ୍ୱାମୀ ତାଙ୍କରି ଲେଖା ଏବଂ ଶ୍ରୀମଦ୍ ଭଗବତ ଗୀତା, ଚୈତନ୍ୟ ଚରିତାମୃତ ଭଳି ଗ୍ରନ୍ଥର ଅନୁବାଦ ମାଧ୍ୟମରେ ପାଶ୍ଚାତ୍ୟରେ ଗୌଡ଼ୀୟ ବୈଷ୍ଣବ ମତବାଦର ବହୂଳ ପ୍ରଚାର କରିଛନ୍ତି । ତାଙ୍କ ପ୍ରକାଶିତ ବହିଗୁଡିକୁ ତାଙ୍କରି ଅନବଦ୍ୟ ଅବଦାନ ବୋଲି କୁହାଯାଇପାରେ । ସେ ଭଗବତ ଗୀତା ସମେତ ବେଦ, ବେଦାନ୍ତ ଓ ଭକ୍ତି ସଂପର୍କିତ ଅଶୀରୁ ଅଧିକ ବହିର ଅନୁବାଦ ତଥା ଟୀକା ପ୍ରସ୍ତୁତ କରିଛନ୍ତି । ତାଙ୍କ ପ୍ରକାଶିତ Bhagavad-gita As It Is, ତିରିଶ ଭାଗରେ ପ୍ରକାଶିତ Srimad-Bhagavatam ଏବଂ ସତର ଭାଗରେ ପ୍ରକାଶିତ Sri Chaitanya-charitamrita ଗୋଟିଏ ଗୋଟିଏ କାଳଜୟୀ ରଚନା । ତାଙ୍କରି ବହିସବୁର ପ୍ରକାଶନ ନିମିତ୍ତ ୧୯୭୨ ମସିହାରେ ଭକ୍ତିବେଦାନ୍ତ ବୁକ୍ ଟ୍ରଷ୍ଟ ପ୍ରତିଷ୍ଠିତ ହେଲା । ବର୍ତ୍ତମାନ ଏହି ସବୁ ଗ୍ରନ୍ଥର ଅନୁବାଦ ଛଅସ୍ତରୀରୁ ଅଧିକ ଭାଷାରେ ଉପଲବ୍ଧ । ଏସବୁ ଇସ୍କନର ପବିତ୍ର ଗ୍ରନ୍ଥ ରୂପେ ବିବେଚିତ ।
ଅନୁବାଦ ଓ ଟୀକା
ଶ୍ରୀଲ ପ୍ରଭୁପାଦଙ୍କ ଜୀବନକାଳ ମଧ୍ୟରେ ପ୍ରକାଶିତ ଅନ୍ୟାନ୍ୟ ବହିମାନଙ୍କର ଏକ ଅସମ୍ପୂର୍ଣ୍ଣ ତାଲିକା:
ଇମ୍‌ଜା ହ୍ରଦ
ଇମ୍‌ଜା ହ୍ରଦ ନେପାଳରେ ଅବସ୍ଥିତ ଏକ ହ୍ରଦ, ଯାହାକି ବରଫ ତରଳି ସୃଷ୍ଟି ହୋଇଥିଲା । ଏହି ହ୍ରଦଟି ୧୯୫୦ ମସିହାରେ ସୃଷ୍ଟି ହୋଇଥିଲା । ଏକ ବରଫ ପାହାଡ଼ର ପାଦ ଦେଶରେ ଥିବା ଇମ୍‌ଜା ଗ୍ଲେସିଅର ପାଖରେ ପାଣି ଜମିବା ଆରମ୍ଭ ହୋଇଥିଲା ଏବଂ ଧୀରେ ଧୀରେ ଏହାର ଆକାର ବଢ଼ି ଏକ ହ୍ରଦର ସୃଷ୍ଟି ହୋଇଥିଲା । ୨୦୦୯ ମସିହାରେ ପ୍ରକାଶିତ ହୋଇଥିବା ଏକ ଅନୁଧ୍ୟାନର ଫଳାଫଳ ଅନୁସାରେ ହିମାଳୟର ବରଫ ପାହାଡ଼ରୁ ସୃଷ୍ଟି ହୋଇଥିବା ଏହି ହ୍ରଦଟି ସବୁଠାରୁ ଶୀଘ୍ର ବଢ଼ୁଥିବା ହ୍ରଦ । ଏହି ହ୍ରଦରୁ ସୃଷ୍ଟି ହେଇଥିବା ଜଳଧାରା ଏହାର ତଳ ଅଞ୍ଚଳରେ ବସବାସ କରୁଥିବା ଜନଜାତି ପାଇଁ ଭବିଷ୍ୟତରେ ବଡ଼ ଧରଣର ବନ୍ୟା ସୃଷ୍ଟି କରିବ ବୋଲି ଆଶା କରାଯାଏ ।
ଇମ୍‌ଜା ହ୍ରଦ ହିମାଳୟରେ ଥିବ ସାମ୍ଭାବ୍ୟ ବିପଦ ଜନକ ହ୍ରଦ ବୋଲି ଚିହ୍ନଟ କରାଯାଇଛି । ଏହାର ଏଭେରେଷ୍ଟ ଗିରିଶୃଙ୍ଗର ନେପାଳରେ ୫୦୧୦ ମିଟର ଉଚ୍ଚତାରେ ୨୭° ୫୩' ୫୫" ଉତ୍ତର ଅକ୍ଷାଂଶ, ୮୬° ୫୫' ୨୦" ପୂର୍ବ ଦ୍ରାଘିମାରେ ଅବସ୍ଥିତ । ଏହି ହ୍ରଦଟି ଦୁଧ କୋଶି ଅଞ୍ଚଳର ଉତ୍ତର-ପୂର୍ବ ଭାଗକୁ ଅକ୍ତିଆର କରି ରଖିଛି । ଏହି ହ୍ରଦଟି ମୂଳ ବରଫ ପାହାଡ଼ର ନୀଚା ଅଞ୍ଚଳରେ ଏବଂ ଇମଜ୍ ଅଞ୍ଚଳର ଶୃଙ୍ଗ ଓ ଲୋଟସ ଶାର ଗ୍ଲାସିଅରର ପାଦଦେଶରେ ଅବସ୍ଥିତ । ଲୋଟସ ଶାର ଗ୍ଲାସିଅରଟି ଦକ୍ଷିଣ-ପଶ୍ଚିମ ଦିଗରେ ବହି ଚାଲିଛି । ଅନ୍ୟପକ୍ଷରେ ଇମ୍‌ଜା ଗ୍ଲାସିଅର ଉତ୍ତର-ପଶ୍ଚିମ ଦିଗରେ ଅବସ୍ଥିତ ଏବଂ ଏହା ପାଖାପାଖି ୫୧୦୦ ମିଟରର । ଏହି ଦୁଇଟି ଗ୍ଲାସିଅର ପାଖାପାଖି ୩.୫ କିଲୋମିଟର ଅତିକ୍ରମ କରେ ଏବଂ ଇମ୍‌ଜା ଟିଏସ୍‌ର ପଥରେ ହିଁ ପଶ୍ଚିମ ଆଡ଼କୁ ଗତି କରୁଛି ।
ଏହି ହ୍ରଦଟି ପ୍ରଥମେ ୧୯୬୨ ମସିହାରେ ଆକାଶମାର୍ଗରୁ କୃତ୍ରିମ ଉପଗ୍ରହଦ୍ୱାରା ପ୍ରେରଣ କରାଯାଇଥିବା ଚିତ୍ରଦ୍ୱାରା କେତେକଟି ଜଳାଶୟ ଆକାରେ ଥିବା ସ୍ଥାନମାନଙ୍କ ମଧ୍ୟରୁ ଚିହ୍ନଟ କରାଯାଇଥିଲା । ଏହି ଛୋଟ ଛୋଟ ଜଳାଶୟ ଗୁଡ଼ିକର ଆକାଶ ସେ ସମୟରେ ପାଖାପାଖି ୦.୦୩ ବର୍ଗ କିଲୋମିଟରରୁ (୨୭୯୧୬ ବର୍ଗ ମିଟର) ଅଧିକ ଥିଲା । ଧୀରେ ଧୀରେ ସମୟାନୁକ୍ରମେ ଏହି ବରଫ ପାହାଡ଼ଟି ତରଳିବାକୁ ଲାଗିଲା ଆଉ ୧୯୭୦ ଦଶକରେ ଏହି ଛୋଟ ଛୋଟ ଜଳାଶୟଗୁଡ଼ିକ ମିଶିବାକୁ ଲାଗିଲା ଆଉ ପରେ ସବୁ ମିଶି ଏକ ବଡ଼ ଜଳାଶୟ ବା ହ୍ରଦ ସୃଷ୍ଟି ହେଲା । ସେବେଠାରୁ ଏହି ହ୍ରଦଟି କ୍ରମାଗତ ବୃଦ୍ଧି ପାଇବାରେ ଲାଗିଛି । ୨୦୦୦ ମସିହାରେ ଏହି ହ୍ରଦଟିର ଆକାର ପାଖାପାଖି ୦.୮ ବର୍ଗ କିଲୋମିଟର (୭୯୬୬୦୦ ବର୍ଗ ମିଟର) ହୋଇଥିଲା, ଯାହାକି ବାର୍ଷିକ ପାଖାପାଖି ୦.୦୨ ବର୍ଗ କିଲୋମିଟର ଆକାରରେ ବୃଦ୍ଧି ପାଇବାରେ ଲାଗିଥିଲା । ୨୧ ନଭେମ୍ବର ୨୦୦୯ରେ ଗୁଗଲ ଆର୍ଥର ନୂତନ ପ୍ରକାଶିତ ଛବିର ଭିତ୍ତିରେ ଇମ୍‌ଜା ଟିଶୋ ୧.୦୫୫ ବର୍ଗ କିଲୋମିଟରର ସ୍ଥାନ ଅକ୍ତିଆର କରିଥିଲା, ଯାହାକି ୨୦୦୦ ମସିହାରୁ ୨୦୦୯ ମସିହା ମଧ୍ୟରେ ବାର୍ଷିକ ହାରାହାରି ୦.୦୨୫ ବର୍ଗ କିଲୋମିଟାର ଲେଖାଏଁ ବୃଦ୍ଧି ପାଇବାରେ ଲାଗିଥିଲା । ୨୦୦୮ ଅକ୍ଟୋବର ମସିହାରେ ପ୍ରାପ୍ତ ହୋଇଥିବା ଚିତ୍ର ଅନୁସାରେ ହ୍ରଦଟି ୧୧% ବୃଦ୍ଧି ପାଇଥିଲା ବୋଲି ଅନୁମାନ କରାଯାଇଥିଲା ।
୨୦୧୬ ମସିହାରେ ନେପାଳର ସେନାବାହିନୀ ଏକ ଆଉଟଲେଟ ତିଆରି କରିଥିଲା ଏବଂ ହ୍ରଦ ମଧ୍ୟରୁ ୪ ମିଲିୟନ ଘନ ମିଟର ପାଣି ନିଷ୍କାସନ କରିଥିଲା ।
ବାହାର ଆଧାର
ଶ୍ରେଣୀ:ନେପାଳର ହ୍ରଦ
ବାୟୋନ୍ ମନ୍ଦିର
ବାୟୋନ୍ (ଇଂରାଜୀରେ Bayon, କ୍ଷ୍ମେର୍ ଭାଷାରେ ប្រាសាទបាយ័ន - ପ୍ରସତ୍ ବାୟୋନ୍) କାମ୍ବୋଡ଼ିଆ ର ଅଂକୋରରେ ଅବସ୍ଥିତ ଏକ ସୁନ୍ଦର ଓ ଭବ୍ୟ ପୁରାତନ ମନ୍ଦିର । ଦ୍ୱାଦଶ ଶତାବ୍ଦୀର ଶେଷରୁ ନେଇ ତ୍ରୟୋଦଶ ଶତାବ୍ଦୀର ଆରମ୍ଭ କାଳରେ କ୍ଷ୍ମେର୍ ସ୍ଥାପତ୍ୟ ଶୈଳୀରେ ନିର୍ମିତ ଏହି ମନ୍ଦିର ମହାଯାନ ବୌଦ୍ଧ ଧର୍ମାବଲମ୍ବୀ ରାଜା ଜୟବର୍ମନ ସପ୍ତମଙ୍କର ରାଜକୀୟ ମନ୍ଦିର ଥିଲା । ଜୟବର୍ମନଙ୍କ ରାଜଧାନୀ ଅଂକୋର୍ ଥୋମ୍‍ର କେନ୍ଦ୍ରରେ ବାୟୋନ୍ ଦଣ୍ଡାୟମାନ ।  ଜୟବର୍ମନଙ୍କ ମୃତ୍ୟୁ ପରେ ହିନ୍ଦୁ ଓ ଥେରବାଦ ବୌଦ୍ଧ ଧର୍ମାବଲମ୍ବୀ ରାଜାମାନେ ଏହି ମନ୍ଦିରକୁ ନିଜ ନିଜ ପୂଜା ପଦ୍ଧତି ପାଇଁ ବ୍ୟବହାର କରିଆସିଛନ୍ତି ।
ବାୟୋନ୍ ମନ୍ଦିରର ବିଶେଷତ୍ୱ ହେଲା ମୁଖ୍ୟ ମନ୍ଦିର ଓ ପାର୍ଶ୍ୱ ମନ୍ଦିରମାନଙ୍କର ବିମାନରେ ନିର୍ମିତ ହୋଇଥିବା ଶାନ୍ତ ଓ ସ୍ମିତହାସ୍ୟପୂର୍ଣ୍ଣ ମୁଖମଣ୍ଡଳସମୂହ । ବାୟୋନ୍ ମନ୍ଦିରର ସର୍ବୋଚ୍ଚ ସ୍ତରରେ ଥିବା ବେଢ଼ାର ପ୍ରତି ପାର୍ଶ୍ୱ ମନ୍ଦିରର ବିମାନର ଚାରି ଦିଗରେ ଏହି ମୁଖମଣ୍ଡଳମାନ ଖୋଦିତ ଏବଂ ଏମାନେ ପରିବେଷ୍ଟନ କରିଥିବା ମୁଖ୍ୟ ମନ୍ଦିର ବିମାନର ଚାରି ଦିଗରେ ମଧ୍ୟ ଏପରି ମୁଖମଣ୍ଡଳ ଖୋଦିତ ହୋଇଛି । ମନ୍ଦିରରେ ପ୍ରଧାନତଃ ଦୁଇଟି ବର୍ଗର (ପୌରାଣିକ  ଏବଂ ଐତିହାସିକ) ପ୍ରସ୍ତର କଳା ସହ କିଛି ଅନିର୍ଦ୍ଦିଷ୍ଟ ଦୃଶ୍ୟ ଖୋଦିତ ହୋଇଥିବାର ଦେଖିବାକୁ ମିଳେ । ଜାପାନ ସରକାରଙ୍କ ଅଂକୋର୍ ସଂରକ୍ଷଣ ଦଳ (JSA) ବାୟୋନ୍ ମନ୍ଦିରକୁ କ୍ଷ୍ମେର୍ ସ୍ଥାପତ୍ୟ କଳାର ବାରୁକ୍ ଶୈଳୀର ସର୍ବଶ୍ରେଷ୍ଠ ଉପସ୍ଥାପନା ବୋଲି କୁହନ୍ତି ଏବଂ ଏହି ଶୈଳୀ ଅଂକୋର୍ ୱାଟ୍‍ ର ପାରମ୍ପରିକ କ୍ଷ୍ମେର୍ ଶୈଳୀଠାରୁ ଭିନ୍ନ ।
ରାଜା ସପ୍ତମ ଜୟବର୍ମନଙ୍କ ପ୍ରତିଷ୍ଠିତ ବାୟୋନ୍ ମନ୍ଦିରରେ ବୌଦ୍ଧ ପ୍ରତୀକବାଦ
ବାୟୋନ୍ ଅଂକୋର୍‍ର ଶେଷ ନିର୍ମିତ ରାଜକୀୟ ମନ୍ଦିର ଏବଂ ଏହା ଏକମାତ୍ର ରାଜମନ୍ଦିର ଯାହା ମହାଯାନ ବୌଦ୍ଧ ମତବାଦର ଆରାଧନା ପାଇଁ ନିର୍ମିତ । ପାର୍ଶ୍ୱ ମନ୍ଦିରମାନଙ୍କରେ ବହୁ ସ୍ଥାନୀୟ ଦେବାଦେବୀ ପୂଜିତ ହେଉଥିବା ବେଳେ ମୁଖ୍ୟ ମନ୍ଦିରର ଆରାଧ୍ୟ ଦେବତା ହେଉଛନ୍ତି ଗୌତମ ବୁଦ୍ଧ । ଜୟବର୍ମନ ସପ୍ତମ ଆରମ୍ଭ କରିଥିବା ନିର୍ମାଣ ପ୍ରକଳ୍ପରେ ଏହା ମୁଖ୍ୟ ଆକର୍ଷଣ ଥିଲା । ସପ୍ତମ ଜୟବର୍ମନ ଏହି ପ୍ରକଳ୍ପ କାଳରେ ବାୟୋନ୍ ସମେତ ଅଂକୋର୍ ଥୋମ୍‍ର ନାଗସେତୁ (អង្គរធំ), ପ୍ରିହା ଖାନ ମନ୍ଦିର (ប្រាសាទព្រះខ័ន), ତା-ପ୍ରୋମ୍ ମନ୍ଦିର (ប្រាសាទតាព្រហ្ម) ଓ ବାନ୍ତେ ଦେଇ (ប្រាសាទបន្ទាយក្តី) ପ୍ରଭୃତି ନିର୍ମାଣ କରାଇଥିଲେ । ମନ୍ଦିର ବିମାନର ୨୧୬ଟି ଶିଳାନିର୍ମିତ ମୁଖମଣ୍ଡଳ ଏବଂ ରାଜା ସପ୍ତମ ଜୟବର୍ମନଙ୍କ ଅନ୍ୟ ମୂର୍ତ୍ତିର ମୁଖ ପ୍ରାୟ ସମାନ, ତେଣୁ ଗବେଷକମାନେ ମତ ରଖନ୍ତି ଯେ ମନ୍ଦିରର ପ୍ରତି ମୁଖମଣ୍ଡଳ ରାଜାଙ୍କ ଅନୁକରଣ କରି ନିର୍ମିତ ହୋଇଥିଲା । ଅନ୍ୟ ଏକ ମତାନୁସାରେ ଏହି ସବୁ ମୁଖମଣ୍ଡଳ ଅବଲୋକିତେଶ୍ୱର ବା ଲୋକେଶ୍ୱର ବୋଧିସତ୍ୱଙ୍କୁ ଦର୍ଶାଇଥାନ୍ତି । ଉଭୟ ମତକୁ ପୃଥକ୍ ମତ ଭାବେ ନ ଦେଖିବାର କାରଣ ମଧ୍ୟ ରହିଛି । ଅଂକୋର୍ ବିଶାରଦ ଜର୍ଜ୍ କୁଡେସ୍ କୁହନ୍ତି ଯେ ସପ୍ତମ ଜୟବର୍ମନ ନିଜକୁ "ଦେବରାଜା" ବୋଲି ମନେ କରୁଥିଲେ । କ୍ଷ୍ମେର୍ ରାଜବଂଶର ତାଙ୍କ ପୂର୍ବପୁରୁଷମାନେ ହିନ୍ଦୁ ଧର୍ମାବଲମ୍ବୀ ଥିଲେ ଏବଂ ନିଜକୁ ଶିବ, ଶିବଲିଙ୍ଗର ସେବକ କହୁଥିବା ବେଳେ ସପ୍ତମ ଜୟବର୍ମନ ବୌଦ୍ଧ ଧର୍ମାବଲମ୍ବୀ ଥିଲେ ଏବଂ ସେ ନିଜକୁ ଗୌତମ ବୁଦ୍ଧ ବା ବୋଧିସତ୍ତ୍ୱଙ୍କ ରୂପ ବୋଲି ବିଚାର କରୁଥିଲେ ।
ସପ୍ତମ ଜୟବର୍ମନଙ୍କ ମୃତ୍ୟୁ ପରେ ମନ୍ଦିରରେ ହୋଇଥିବା ନିର୍ମାଣ
ସପ୍ତମ ଜୟବର୍ମନଙ୍କ ପରେ ବାୟୋନ୍ ମନ୍ଦିର ପରବର୍ତ୍ତୀ ସମ୍ରାଟମାନଙ୍କଦ୍ୱାରା ବାରମ୍ବାର ନବୀକୃତ ତଥା ପରିବର୍ତ୍ତିତ ହୋଇଥିଲା । ୧୩ଶ ଶତାବ୍ଦୀର ମଧ୍ୟ ଭାଗରେ ଅଷ୍ଟମ ଜୟବର୍ମନଙ୍କ ରାଜୁତି ଥିଲା ଏବଂ କ୍ଷ୍ମେର୍ ବଂଶ ପୁଣି ଥରେ ହିନ୍ଦୁ ଧର୍ମାବଲମ୍ବୀ ହୋଇଥିଲେ । ତେଣୁ ମନ୍ଦିରରେ ହିନ୍ଦୁ ଉପାସନା ନିମନ୍ତେ କିଛି ପରିବର୍ତ୍ତନ ହୋଇଥିଲା । ତାହା ପରବର୍ତ୍ତୀ ଶତାବ୍ଦୀମାନଙ୍କରେ ଥେରବାଦ ବୌଦ୍ଧ ଏଠାରେ ଅଧିକ ପ୍ରଚଳିତ ହେଲା ଏବଂ ମନ୍ଦିରରେ ଆବଶ୍ୟକୀୟ ପରିବର୍ତ୍ତନ କରାଯାଇଥିଲା । ତାହା ପରେ ପୁଣି ଏହି ସ୍ଥାନ ଲୋକଙ୍କଦ୍ୱାରା ପରିତ୍ୟକ୍ତ ହୋଇ ମନ୍ଦିର ମଧ୍ୟକୁ ଲଟାବୁଦା ଜଙ୍ଗଲ ମାଡ଼ି ଆସିଥିଲା । ମନ୍ଦିରର ପୂର୍ବ ପଟର ବେଢ଼ା, ଗ୍ରନ୍ଥାଳୟ, ଗ୍ୟାଲେରି, ଉପର ବେଢ଼ାର କେତେକ ଅଂଶ ମୂଳ ମନ୍ଦିର ସମୟରେ ନିର୍ମିତ ହୋଇନଥିଲା ।
ଆଧୁନିକ ପୁନରୁଦ୍ଧାର କାର୍ଯ୍ୟ
ବିଂଶ ଶତାବ୍ଦୀର ପ୍ରଥମ ଭାଗରେ “ସୁଦୂର ପ୍ରାଚ୍ୟ ଅଧ୍ୟୟନର ଫରାସୀ ବିଦ୍ୟାଳୟ (École française d'Extrême-Orient)” ପ୍ରଥମେ ଏହି ମନ୍ଦିରର ରକ୍ଷଣାବେକ୍ଷଣ ପାଇଁ ଆଗ୍ରହୀ ହେଲା ଓ ଆନାଷ୍ଟିଲୋସିସ୍ (anastylosis-ପୁନରୁତ୍ଥାନ) ପଦ୍ଧତିରେ ମନ୍ଦିରର କିଛି ଅଂଶ ସଂରକ୍ଷିତ ମଧ୍ୟ କରାଗଲା । ୧୯୯୫ ମସିହାରୁ ଜାପାନ ସରକାରଙ୍କ ଅଂକୋର୍ ସଂରକ୍ଷଣ ଦଳ (JSA) ଏହି ମନ୍ଦିରର ରକ୍ଷଣାବେକ୍ଷଣ ଦାୟିତ୍ୱ ବହନ କରିଆସୁଛି ।
ବାୟୋନ୍ ନାମର ଇତିହାସ
ବାୟୋନ୍‍ର ମୂଳ ନାମ ଜୟଗିରି ରଖାଯାଇଥିଲା । ଏହି ଅଞ୍ଚଳ ଫରାସୀମାନଙ୍କଦ୍ୱାରା ଅଧିକୃତ ହେବା ପରେ ସେମାନେ ଏହି ମନ୍ଦିରର ନାମ ବାନ୍ୟାନ୍ ମନ୍ଦିର ବୋଲି ଦେଇଥିଲେ । ବୌଦ୍ଧ ଧର୍ମରେ “ବାନ୍ୟାନ୍ ଟ୍ରି”ର (ଅର୍ଥାତ୍ – ବରଗଛର) ବିଶେଷ ଧାର୍ମିକ ଗୁରୁତ୍ୱ ରହିଛି । ବରଗଛ ତଳେ ଗୌତମ ବୁଦ୍ଧ ତପସ୍ୟା କରି ମହାଜ୍ଞାନ ଲାଭ କରିଥିଲେ । କାଳକ୍ରମେ ସ୍ଥାନୀୟ କ୍ଷ୍ମେର୍ ଭାଷାଭାଷୀ ଲୋକଙ୍କଦ୍ୱାରା ବାନ୍ୟାନ୍ ଶବ୍ଦ ଅପଭ୍ରଷ୍ଟ ହୋଇ ବାୟୋନ୍ ପାଲଟିଗଲା ଓ ସମସ୍ତ ଭାଷାରେ ବାୟୋନ୍ ଭାବେ ପ୍ରଚଳିତ ହୋଇଆସୁଛି ।
ମନ୍ଦିରର ସ୍ଥାନ
ମନ୍ଦିରର ମୁଖ୍ୟ ଦ୍ୱାର ପୂର୍ବ ଦିଗକୁ ମୁହଁ କରିଛି । ଯେହେତୁ ବାୟୋନ୍ ମନ୍ଦିର ଅଂକୋର୍ ଥୋମ୍‍ର କେନ୍ଦ୍ରବିନ୍ଦୁରେ ଅବସ୍ଥିତ, ତେଣୁ ସହରର ପ୍ରତି ଦିଗର ପ୍ରବେଶ ପଥରୁ ସିଧା ସଡ଼କ ବାୟୋନ୍ ମନ୍ଦିର ପର୍ଯ୍ୟନ୍ତ ଯାଇଥାଏ । ବାୟୋନ୍ ମନ୍ଦିରରେ ବାହ୍ୟ ପାଚେରୀ ବା ଜଳପୂର୍ଣ୍ଣ ଖାଇର ବ୍ୟବସ୍ଥା ନଥିଲା । ସହରକୁ ଘୋରି ରହିଥିବା ପାଚେରୀକୁ ହିଁ ମନ୍ଦିରର ବାହ୍ୟ ପାଚେରୀ ପରି ବିଚାର କରାଯାଉଥିଲା । ସହର-ମନ୍ଦିର ମିଶାଇ ଏହା ୯ ବର୍ଗ କି.ମି. ଅଞ୍ଚଳରେ ବ୍ୟାପ୍ତ ଥିଲା । ଏହା ଅଂକୋର୍ ୱାଟ୍ ମନ୍ଦିରର ବ୍ୟାପ୍ତି (୨ ବର୍ଗ କି.ମି.)ଠାରୁ ଢେର ଅଧିକ ।
ମନ୍ଦିର ମଧ୍ୟରେ ଦୁଇଟି (ଦ୍ୱିତୀୟ ଓ ତୃତୀୟ ବେଢ଼ା) ଗ୍ୟାଲେରିବିଶିଷ୍ଟ ବାରଣ୍ଡା ଓ ସବୁଠାରୁ ଉପର ସ୍ତରରେ ମୁଖ୍ୟ ବେଢ଼ା ରହିଛି । ରହିଛି । ଏହି ସବୁ କାରୁକାର୍ଯ୍ୟ ଏକ ସ୍ଥାନରେ ଠୁଳ ହେବା ପରି ନିର୍ମିତ ହୋଇଛନ୍ତି ଏବଂ ସେମାନଙ୍କ ପରସ୍ପରଠାରୁ ଦୂରତା ଖୁବ୍ କମ୍ । ଅଂକୋର ୱାଟ୍ ମନ୍ଦିରରେ ସମସ୍ତ କାରୁକାର୍ଯ୍ୟ ଛଡ଼ାଛଡ଼ା ହୋଇ ଏବଂ ଏକ ବଡ଼ ଖୋଲା ପ୍ରାଙ୍ଗଣରେ ରହିଥିବା ବେଳେ ବାୟୋନ୍‍କୁ ଦେଖିଲେ ଲାଗେ ଯେ ଏକ ଛୋଟ ସ୍ଥାନରେ ସବୁ କାରୁକାର୍ଯ୍ୟ ଏବଂ ନିର୍ମାଣ ଗୁଞ୍ଜାଗୁଞ୍ଜି କରି ରଖିଦିଆଯାଇଛି ।